text:
Carito Lapau
Lapau
Lapau tidak dapat dipisahkan dari institusi sosial dalam konsep budaya Minang, Di lapau, sambil sarapan pagi, terjadilah berbagai dialog, pembahasan, mulai dari persoalan sehari-hari yang berkaitan dengan kehidupan, ilmu pertanian, ekonomi, sampai politik dan hukum. Sesempit apapun waktu yang tersedia, orang-orang yang ada di lapau pasti sempat membahas sesuatu. Dan yang lebih penting, lapau bukan untuk menggosip, tetapi tempat saling berbagai pengalaman, adu argumen, dan semua yang ada di situ berperan sebagai “narasumber”, dan biasanya pembahasan akan menggunakan berbagai sudut pandang, seperti agama, realita kehidupan dan filosofis. Bagi orang Minang, berfikir filosofis adalah milik setiap individu karena setiap sudah biasa berbicara tentang hakikat sesuatu atau yang sering disebut “hakikaik“. Hakikainyo, tu apo? pertanyaan seperti ini sudah menjadi sesuatu yang lumrah bagi setiap orang. Berfikir dialogis, dialektis, egaliter, divergen adalah-adalah istilah-istilah asing tetapi tidak asing bagi orang Minang ketika kita simak pembicaraan mereka di lapau itu.
Dalam cerita ini, sengaja diberi judul “Carito di Lapau Budin”. Dulu, sekitar tahun 70-an di Nagari Situjuah Batua, Kabupaten 50 Kota, di pojok pasar (balai) dan tidak jauh dari Mesjid Pahlawan, ada sebuah Lapau yang terkenal dengan “Lamang dan Pisang Goreng“, yang punya lapau itu sepasang suami istri yang bernama Budin dan Jiah. Setiap pagi, sehabis shalat Subuh, Lapau ini ramai oleh pengunjung untuk sarapan pagi sebelum berangkat ke ladang, ke sawah atau ke pasar bagi pedagang. Dan untuk mengenang hal itu, di rubrik ini akan di bahas beberapa persoalan yang terjadi sesuai dengan gaya lapau. Selamat menikmati.
Panunggu Lapau
Zulfikri Anas
1. TaimpikHandak Di Ateh…
“Lah saminggu ko hujan taruih, lado ambo baru salasai batanam, mudah-mudahan indak busuak anaknyo” kato si Muncak mamulai ciloteh di pagi nan agak dingin ko dari nan biaso. Iyo pulo, “banda-banda banyak nan runtuah”, kecek Sutan Geleang manyalo. “Tapi basyukur juo lah awak saketek”, kecek Budin sambia mangocok teh talua. “Tantu lah iyo, angku Budin badarai galakno, lapauno makin rami, samantaro kito-kito ko indak jadi ka sawah, hati batambah rusuah juo. Sapanjang hari tapaso bakuruang badan, kok indak di lapau di rumah. Lamo-lamo tambah sansai hiduik kito jadino, bosan awak takuruang taruaih” kecek Malin sambia manggarutu dengan dilaek khas Bukittingginyo
“Jadi malin bosan takuruang di rumah?, aneh awak ko ndak, katiko takuruang ingin di lua, kok taimpik ndak diateh, nan ka lamak surang sae, cadiak buruak”, salo Muncak mambuek taburai galak urang salapau tu.
“Ee…en ambek cah”, kato Malin, agak tasingguang. “Itu bukan cadiak buruak namono. Itu ajaran nan sabana manusiawi. Jangankan manusia, samuik sajo kok tapijak (taimpik) ano mamburangsang, digigikno kaki awak, buruang dikuruang maronta ingin tabang. Itu binatang tu, apolai manusia. Sabananyo, itu peringatan bagi kito katiko bahubuangan jo urang lain. Baiak caro bakawan, ba-anak buah, maupun batetangga. Jan mantang-mantang awak bakuaso, maraso labiah pado urang lain, satiok tindakan manyakik bagi urang. Kok jadi pamimpin, urang ditakan abih, kok dapek pikiran urang-urang “dikuruangno”. Namono manusia, kok dikuruang ingin kalua, kok diimpik ingin malawan. Samkin kuek diimpik samakin kuek pulo dorongan untuak malawan. Kecek urang nan basikola, itu samao jo ilimu hukum Newton, aksi samo jo min-rekasi (aksi = – rekasi), atau Hukum Archimedes, satiok benda dan campuangkan ka dalam aie, benda tu akan mandapek dorongan ka ateh sabanyak aie dan dipisahkan. Jadi, lai jaleh dek konco-konco sadono, indak ciek juo papatah Minang nan batujuan untuak mamburuakan diri sandiri. Jadi, taimpik ndak di ateh, takuruang ndak dilua, itu mangigek-an kito supayo kito saling mehormati urang lain. Jan maniayo. Itu mukasuikno. “Nan heranno awak, sabanyak tu pemikir urang Minang, kok ma-aminkan kasadono. Sapakaik menecek-an urang minang “munapiak, idan manirimo kenyataan. Lai rela sanak sodono, diimpik urang, tu awak mancigin sae manahan sakik. Indak malawan. Bantuak tu urang Minang? Ambo kiro bukan, palaweh lah caro bapikita tu saketek” kato Malin baturo-turo sambia manurunkan kaki dari palanta lapau, dan langsuang mailang di kelok ujuang dapua lapau Budin. “
Jadi pepatah tu menganduang ajaran yang sangat manusiawi, aratinyo humanis?” pertanyaan ko bakacamuak dalam pikiran urang-urang sa lapau tu. Iyo pulo ndak, di ma pulo rumusnyo ado pepatah Minang nan mancela diri-sendiri, kalau bukan untuk maagiah peringatan nan arif” (Zulfikri Anas).
2. Batanyo Kabau ka Padati…
“Ee…hhm, Assalamualaikum para mamak rumah!”. Apo kaba pagi ko, suaro Ajo Kuniang maurak lamunan urang-urang nan alah labiah dulu duduak di lapau Budin. “Eeeee…. Baa kaba Jo, lah lamo indak mancaliak nagari ko, bilo tibo?”. Tanyo Muncak sasudah manjawek salam dari Ajo Kuniang. “Tadi malam, jo pesawat paliang malam, dan tibo di siko sekitar pukua 12.00”., jawek Ajo.
“Baa carito di Jawa, Jo”, tanyo Budin. “E…Nan jadi makin jadi,nan tampiak, samakin tampiak, apo lai sajak BBM naiak”, kecek Ajo Kuniang sambia mamasan teh talua.
“Kini, basuo kato niniak moyang kito dulu. Sakali aie gadang, sakali tapian barubah. Manuruik carito urang tuo ambo dulu, di Pariaman itu banyak padagang nan mambao dagangan ka darek ko. Macam-macam nan inyo bao, tapi nan paliang banyak karambia. Wakatu itu alun ado oto, karambia jo barang dagangan lain dibao jo padati. Sahinggo hampia tiok hari kito maliek padati bairiang-iriang di sapanjang jalan mulai dari Lubuak Aluang arah ka Padang Panjang, dan taruih ka Bukik Tinggi. Wakatu itu, hasia karambia jo ikan asin balimpah, ladang subur, rumpuik untuak kabau indak mambali,, dan hiduik kito ko saliang tolong manolong, pokok-e sarek jo kakaluargaan”
Saking sareknyo jo raso kakaluargaan jo gotong royong, peristiwa padagang dari Pariaman ko manjadi inspirasi dek urang tuo-tuo kito dulu, sahinggo lahia lah perupamaan “batanyo kabau ka padati, jauah ko lai parantian”. Lah malasau-lasau bunyi angok kabau mandaki bukik Silaiang sabalun masuak kota padang Panjang, si kabau tu hanyo batanyo ka padati jauah ko lai tampek istirahat, sabab, paruik lah taraso lapa, dan sambia istirahat bisa makan rumpuik di tapi jalan. Gratis. Mungkin dek karano pangabdian kabau ko sabana tuluih, cubo bayangkan dek mamak-mamak rumah, di tangah malam buto, kabau tu bajalan taruih, kusianyo la ma-akuak-akuak dek kantuak, malah lah bamimpi pulo baraso manjadi pilot kapa tabang, nan kabau ko bajalan taruih, maikuik jalan. Kok ado nan baulah, nyo puta padati babaliak arah, kabau tu maikuik sajo, sahinggo babaliak pulang padati tu dibao kabau. Baitu carito urang dulu”. “Kok diibaraikan jo kadaan kini, “pilot otomatis”. Kalau lah stabil jalan kapa tabang tu,, pilot lalok, pasang pilot otomatis tadi. Mungkin urang nan mambuaek kapa tabang tu ta inspirasi dek kabau jo padati ko” yo Jo, salo Malin. Tabahak galak urang salapau tu mandanga salo Malin tadi.
“Tapi kini…… jaman lah barubah”…….Ajo Kuniang agak baranti sabanta sambia mahelo angok. “Barubah baa kecek Ajo?”, Malin Geleang indak saba mandanga kalanjuik-an carito Ajo Kuniang. “Aratinyo, katiko dulu awak baru datang ka Jawa, awak batua-batua ingin baraja, jadi apopun karajo nan ado, awak karajoan. Mambuek sipatu, lah dicubo, basorak di tapi jalan, lai pulo. Kok taraso panek, paliang-paliang beko awak minta istirahat sabanta. Tapi, kini, anak-anak mudo nan baru datang ka Jawa, mereka tu lain. Alun manga-manga karajo lai, upah lah ditanyo dulu, pado hal ilimu alun cukuik, bak kecek urang awak darah alun satampuak pinang, umua alun saumua jaguang”.
Dihubuangkan jo carito kito tantang parumpamaan kabau jo padati tadi, kini ungkapan itu lah barubah, sabalun kabau ka dipasangkan ka padati “batanyo kabau ka padati, bara komisi untuak den”. “Kalau dulu, lah panek dulu kabau tu, baru inyo batanyo jauah ko lai parantian, kini, alun dikarajokan lai, upah lah baminta dulu. Itu, nyo pangalaman ambo membina anak-anak mudo nan baru datang ka rantau. Mandanga carito Ajo Kuniang tu, tabusai galak urang salapau Budin tu. Tapi antah baa…….sakatiko galak tu baranti bantuak dikumandokan, dan urang di situ haniang, surang-surang baransua kalua dari lapau sambia malamun…….dan matohari lah mulai naiak. Saatnyo, ka sawah……(basambuang).
3. Mambangkik Batang Tarandam
“Hm..m! Assalamualaikum ww, mumpuang masih suasana rayo, salamaik Idulfitri, mohon maaf lahia jo bathin. Semoga kito mandapek-an kamanangan nan fitri. Amin!” Sapo Malin, agak talambek masuak lapau pagi ko. Iko hari partamo sasudah rayo lapau Budin dibuka sarupo nan biaso.
“Waalaikumsalam, samo-samo Lin” jawek urang sa-isi lapau sarantak.
“Ah.. baa kaba, agak talembek ma, masih banyak tamu ba rayo ka rumah”, salo Muncak. “Di ma pulo ka banyak tamu, keluarga nan dakek-dakek iyo, tapi itu sampai rayo hari ka-tigo. Awak bantuak ko, siapo nan ka datang, kecuali urang bapangkek, atau baharato, iyo banyak tamu-nyo. Kabatulan 2 hari ko ambo ado urusan saketek ka Padang, makonyo baru mancogok”, jawek Malin, agak manggarutu.
“Eeeee..ehh baa bantuak tarangah co itu Malin, kini maso lah lain Lin, sajak reformasi, wakil rakyat jo pemimpin dipiliah langsuang, apo lai rayo kiniko batapek-an jo suasana ka pemilu, kan banyak nan manfaatkan situasi. Jadi-nyo nan bapangkek jo nan bapitih nan mandatangi awak-awak ko” Ajo Kuniang marespon garutu Malin.
“Yo bantuak tu, mudah-mudahan jo caro bantuak tu tabangkik juo batang tarandam tu, lah sakian pulo tahun-nyo, urang awak indak muncul di pentas nasional, kok banyak nan mandukuang kan manang jagoan kito” kecek Muncak manimpali.
“Mbek chah! Nan sumbarang pakai parumpamoan nan alah dipikia masak-masak jo caro filsafat dek urang tuo kito dulu”. Malin protes mandanga ucapan Muncak.
“Baa ko Bantuak itu, kecek Malin”, tanyo Budin panasaran.
“Lai tau tuan-tuan sado-no, sasuatu nan jadi parumpamoan dipikia masak-masak dan dikaji aratino. Batang kayu tu singajo “dirandam” sabalun di pakai untuak ka tunggak rumah supayo ano kuek, tahan jo anai-anai, indak mudah patah, indak lapuak dek hujan. Jadi tarandam di siko aratinyo indak samo jo “tapuruak” doh. Dek urang banyak, kini parumpamoan itu dipakai sajajar jo “tapuruak”. Kalau diliek kadaan kini, indak ado urang awak nan muncul, itu bukan “tarandam” namo-no, tapi “tapuruak”, atau “tasirambau”, dek karano kamampuan mereka tu “standar-standar sajo” indak ado nan istimewa, baa kecek urang ka mampicayokan amanah. Istilah “tarandam” nan dipakai dalam parumpamoan “mambangkik batang tarandam”, aratinyo samo jo “baraja” manambah ilimu. Itu sajalan jo papatah “karatau madang di hulu, babuah babungo balun, marantau bujang dahulu, di rumah paguno balun”. Batang di randam untuak manambah kakuatan nan alah ado dalam batang tu. Bujang di suruah marantau, baitu pulo, untuak manambah ilimu nan alah ado pulo dalam diri no. Beko, tibo maso-no, alah tuntas-no baraja, ano kuek dek karano ilimu nan ado dalam diri-no tu, baru no muncul, dan kamunculan-no tu bukan dek karano nan basangkutan minta diangkek, tapi urang nan mambutuahkan”. Dan baliau diagiah amanah.
“Bara kahebatan Soekarno, namun dari sabanyak tu urang Indonesia, bailau picayo ka Hatta, dek karano Hatta lah satu-satu-no nan cocok dan mampu mahadok-i situasi wakatu itu. Baitu juo Buya kito HAMKA, baliau “muncul” bukan karano dukungan banyak, tapi jo ililmu. Kok ado saribu Kyai di negara kito ko nan samo kaliber-no jo baliau, namun bailau tidak dapek digantikan tampek-no. Tu baru namo-no batang tarandam. Ko indak, mantang-mantang bakuaso dek ba pangkaik tinggi jo harato banyak, dibali suaro urang, badakek-i urang supayo urang-urang tu namuah mandukuang, babuek janji banyak-banyak dan muluk-muluk. Ambo satuju bana kecek Angku Zairul Malin Bagindo dalam wawancara jo SM edisi nan lalu. Jiko bantuak tu caro-no, samo jo lomba panjek batang pinang. Di cari urang-urang nan namuah dan rela pundak-no diinjak, asal nan dijago-kan dapek naiak dengan mudah. Lah tibo di ateh, baliau manjadi rajo, bantuak kacang nan lupo jo kulik-no”, carito Malin agak panjang.
Urang nan ado di lapau jadi tadiam, sambia ma-inok-inok-an kato-kato Malin tadi.(za)


c: text/html

text:
Karate
Karate (空 手 道) adolah ulahrago dan juo seni bela diri nan barasa dari Japang. Seni bela diri karate dibaok masuak ka Japang lewat Okinawa. Seni bela diri iko partamo kali disabuik "Tote", nan bamaksuik "Tangan Cino". Waktu karate masuak ka Japang, sentimen nasionalisme urang-urang Japang sadang tinggi, sahinggo Sensei Gichin Funakoshi mangubah kanji Okinawa (Tote bamaksuik Tangan Cino) dalam kanji Japang manjadi 'karate' (tangan kosong) supayo labiah mudah ditarimo dek masyarakaik Japang pado umumnyo.
Pado zaman kini, karate dapek dibagi manjadi aliran tradisional jo aliran ulahrago. Aliran tradisional labiah mamantiangan aspek bela diri jo teknik tempur, samantaro aliran ulahrago labiah manumpuan kapado teknik-teknik untuak patandiangan.

robotstxt: allowed

filter: keep


text:
1Isa Almasih dilayiekan di kota Betlehem, di nagari Yudea, pado maso pamarentahan Rajo Herodes. Pado wakatu itu, ado babarapo urang nan santiang alemu bintang, dari na-gari nan arah ka Ujuang, nan bi da-tang ka Yerusalem. 2Inyo tu bi bata-nyo kian kumari, ”Dimanyo Anak tu, nan dilayiekan untuak ka manjadi Ra-jo urang Yahudi? Kami lah manampak bintang-Nyo bacahayo di arah nan ka Ujuang, nan kami kamari ko, untuak ka manyambah Inyo.” 3Kutiko Rajo Herodes mandanga ka-ba nan bakcando itu, inyo takajuik sa-ngaik, baitu pulo kasadonyo urang di Yerusalem. 4Mako, inyo manyuruah kasadonyo imam-imam kapalo, sara-to jo guru-guru ugamo banso Yahudi, untuak bi bakumpua. Sudah tu, inyo batanyo kabake imam-imam, sarato ka guru-guru ugamo tu, ”Dima tam-paik layienyo Rajo nan dijanjikan dek Allah tu?” 5Urang-urang tu bi manjawauk, ”Di kota Betlehem di nagari Yudea. Dek karano, bakcando iko nan lah tatulih di kitauk nabi, 6’Angkau Betlehem, di nagari Yehuda, angkau indak doh kampuang nan di-anggauk ketek, di antaro kota-kota nan gadang di Yehuda. Dek karano, dari angkau ka datang surang pamimpin, nan ka mamimpin umaik-Den Israel.’ ” 7Sasudah mandanga katarangan nan bakcando itu, mako, Herodes mamang-gie jo sacaro ba-anok-anok, urang-urang nan santiang alemu bintang tu, nan datang dari nagari nan arah ka Ujuang. Mako, inyo batanyo kaba-ke urang-urang tu, pabilo bana tapek-nyo bintang tu muloi nampak? 8Sasu-dah tu, inyo manyuruah urang-urang tu ka Betlehem, sarato jo pasan nan bakcando iko, ”Payilah, carilah Anak tu jo sacaro taliti. Nan jikok angkau lah bi manamukan Inyo, agiah-tawulah kabake ambo, supayo ambo buliah payi pulo manyambah Inyo.” 9- 10Sudah tu, bi barangkeklah urang-urang tu. Inyo tu bi manampak pulo baliak, bintang nan lah inyo liyek du-lu tu, di arah nan ka Ujuang. Baralah kagadangnyo ati urang-urang tu, dek maliyek bintang tu! Bintang tu man-dawulu-inyo bajalan, sudah tu, bin-tang tu baranti, tapek bana di ateh tampaik Anak tu barado. 11Inyo tu bi masuak ka dalam rumah tu, sarato bi maliyek Anak tu basarato jo mandeh-Nyo, Maryam. Inyo tu bi sujuik, sara-to jo bi manyambah Anak tu, sudah tu, inyo tu bi mambukak bungkuih barang bawok-annyo, sarato mampa-sambahkannyo kabake Anak tu, ameh, kumayan, sarato jo mur. 12Allah mam-paringekkan urang-urang tu di da-lam rasiyan, supayo inyo tu jan ba-baliak kabake Herodes. Dek karano itu, inyo tu bi babaliak pulang mala-lui jalan nan lain. 13Sasudah urang-urang nan santiang alemu bintang tu bi barangkek, mako, malekaik Tuhan manampakkan diri kabake Yusuf di dalam rasiyan. Ma-lekaik tu bakato, ”Herodes bamuka-suik nak ka mancari Anak ko, untuak ka dibunuahnyo. Dek karano itu, jago-lah, bawoklah Anak ko sarato jo man-deh-Nyo mangunsi ka Mesir. Mana-tauklah di sinan tu, sampai Ambo tibo pulo baliak isuak, ma-agiah tawu ka-bake angkau.” 14Yusuf tasintak, nan pado malam tu juwo, inyo bawoklah Anak tu sa-rato jo Maryam, mangunsi ka Mesir. 15Inyo tu bi manatauk di sinan tu, sampai Herodes mati. Jo caro nan baitu, mako basuwo-anlah, apo nan lah dikatokan dek Tuhan malalui nabi-Nyo, bakcando iko, ”Aden ma-imbau Anak-Den kalu-wa dari Mesir.” 16Kutiko Herodes tawu, baraso inyo lah dikicuah, dek urang-urang nan san-tiang alemu bintang, nan dari nagari nan arah ka Ujuang tu, mako tabiklah siburansangnyo. Mako, inyo mamaren-tahkan, untuak mambunuah kasado-nyo paja ketek laki-laki, nan ba-umua duwo tawun ka bawah di Betlehem, sarato jo di nagari nan sakuliliangnyo. Itu sasuwai jo katarangan nan dida-peknyo, dari urang-urang nan santiang alemu bintang tu, tantang sajak pabi-lo bintang tu muloi nampak. 17Jo caro nan baitu, mako basu-woanlah, apo nan lah dikatokan dek Nabi Yeremia, iyolah, 18”Di Rama tadanga suwaro ratok, kaluah kasah sarato jo tangih. Rahel maratok-i anak-anaknyo, nan inyo indak niyo dibujuak, dek karano anak-anaknyo indak bi ado lai.” 19Sasudah Herodes mati, kutiko itu Yusuf sadang di Mesir juwo lai, surang malekaik Tuhan tibo baliak kabake inyo, manampakkan diri dalam rasi-yan. 20Malekaik tu bakato, ”Urang-urang nan baniyaik ka mambunuah Anak ko, lah bi mati. Dek karano itu, jagolah, bawoklah Anak ko sarato jo mandeh-Nyo, sarato babaliaklah ka Israel.” 21Yusuf tasintak, mako, inyo bawoklah Anak tu sarato jo Maryam, babaliak ka Israel. 22Tapi, kamudian Yusuf mandanga kaba, baraso Arkelaus anak Herodes, lah manggantikan apaknyo, manjadi rajo di nagari Yudea. Dek karano itu, Yusuf takuik payi ka sinan tu. Sasudah inyo mandapek pitunjuak dari Tuhan dalam rasiyan, mako payilah inyo ka daerah Galilea. 23Di sinan tu inyo ma-natauk di kota nan banamo Nazaret. Jo caro nan baitu, mako basuwoanlah, apo nan lah dikatokan dek nabi-nabi tantang Anak tu: ”Inyo ka dina-mokan Urang Nazaret.”
Copyright
Learn More


text:
Berikut lirik lagu Rilakan Nan Tamakan - Asmidar Darwis (Lagu Minang), dilengkapi chord kunci gitar Rilakan Nan Tamakan - Asmidar Darwis, dipersembahkan oleh Maingitardulu.com. Selamat memainkan lirik lagu dan kord gitar Rilakan Nan Tamakan - Asmidar Darwis.
Lagu Rilakan Nan Tamakan ini pernah juga dibawakan ulang oleh Ovhi Firsty, Ody Malik, Ocha Oktavia, Ima Gempita & Febian, Jefry Boesye dan artis Minang lainnya.
Em B Em
Balinangan mato balinang
D Am
Marinai isak tatahan mamang paratian
C B Em
Mandeh kanduang den tagamang di rantau urang
Em D Am
Tabayang bayang tapian mandeh den tinggakan
C B Em
Tangiang nyanyain malam mandeh mandendangkan
D G B
Den turuikkan hati Lareh den jo mimpi
C B B
Hati mandeh den lukoi.. mandeh den lukoi
D G B C B Em
Tido nan di hati.. kain ndak saragi mangkonyo tabuang diri Ondehlah sansai..
www.maingitardulu.com
Em B Em
Mandeh kanduang ampunkan denai..
Em D Am
Lapehlah denai bajalan buliah nan den rintang
C B Em
Sansaro nan jo marasai ondeh lah sansai..
Em D Am
Oh Tuhan tolong tanangkan galombang mahadang
C B Em
Sampaikan juo ka tapi si dagang nan malang
D G B
Santano kok karam.. sansaro di badan
C B Em
Rilakanlah nan tamakan ondeh kanduang oi..
D G B
Santano kok karam.. sansaro di badan..
C B Em
Rilakanlah nan tamakan ondeh kanduang oi..
Em A D B C B
Ampun mandeh.. ampun mandeh.. den pintokan..
Em Gbm D C B
Mandeh.. mandeh... Den tagamang di galombang..
Em A D B C B
Ampun mandeh.. ampun mandeh.. den pintokan..
Em Gbm D C B
Mandeh.. mandeh... Den tagamang di galombang..
PS: Belum tahu/hafal/lupa lagu Rilakan Nan Tamakan - Asmidar Darwis. Lihat video clip/cover Rilakan Nan Tamakan - Asmidar Darwis, melalui Youtube berikut ini :
Dipublikasikan Oleh : Main Gitar Dulu
Judul Lagu : Rilakan Nan Tamakan - Asmidar Darwis
Berikut lirik lagu Rilakan Nan Tamakan - Asmidar Darwis (Lagu Minang), dilengkapi chord kunci gitar...
Rating : 4.5
Judul Lagu : Rilakan Nan Tamakan - Asmidar Darwis
Berikut lirik lagu Rilakan Nan Tamakan - Asmidar Darwis (Lagu Minang), dilengkapi chord kunci gitar...
Rating : 4.5


text:
SARATO KEARIFAN DI DALAMNYO
Banyak grup dan diskusi di ruang maya yang menganggap HARATO di Minangkabau cuma HPT dan HPR. Padohal, masih BANYAK JENIS dan BANTUAK nyo. Sebagian besar adolah HARATO KOMUNAL, pemilikan sacaro kolektif, tapi pemanfaatan bisa personal.
Harato di Minangkabau dapek dibagi berdasarkan “kepemilikan” dan berdasarkan “caro mandapek-kan”nyo.
A. Kapamilikan
1. Harato Nagari
2. Harato Adat
3. Harato Kaum
4. Harato Faraid
B. Caro Mandapek
1. Harato Tambilang Ameh
2. Harato Tambilang Basi
3. Harato Tambilang Kayu
4. Harato Tambilang Tunjuak
A.1. Harato Nagari: adolah harato kolektif nan disapakati dek niniak muyang nan managak-kan nagari, sabagai milik basamo saluruah anak nagari. Pemanfaatan untuak saluruah masyarakaik, badasarkan kasapakatan.
Ado duo harato nagari: 1. Ulayat Nagari; 2. Paragat Nagari.
Ulayat Nagari: Tanah Ulayat (tanah cadangan), Hutan Ulayat, Hutan Larangan, Banda Larangan.
Paragat Nagari: Musajik, Balai Adat, Labuah, Pasa, Tapian, Baramban, Pakok-an, Banda, Darmaga, Galanggang (tanah lapang, pacuan kudo).
A.2. Harato Adat: adolah harato kolektif nan dipagunokan untuak urusan perangkat adat. Pemakaian berdasarkan kesepakatan niniak-mamak dalam nagari, atau niniak mamak dalam kaum.
Harato Adat duo tingkatan: Harato adat nagari, harato adat kaum/suku
Harato Adat Nagari: Kubu, Sawah Paduan, Bonjo, Benteang.
Harato Adat Kaum/Suku: Ulayat Kaum, Surau, Tabek, Pandam/ Pakuburan, Sawah Abuan.
A.3. Harato Kaum: Harato dengan hak pakai (hak tanam/tuai) oleh seluruh anggota kaum dengan persetujuan Pangulu. Pusako (HPT): Sasok Jarami (sawah), Ladang, Rumah Gadang, Rangkiang.
A.4. Harato Faraid: HPR Harato privat (milik pribadi) pencarian
B.1. Harato Tambilang Ameh:
harato (semua jenis harato kalompok A) nan didapek malalui jua-bali.
B.2. Harato Tambilang Basi: harato nan didapek malalui malaco/ manaruko.
B.3. Harato Tambilang Kayu:
harato nan didapek malalui pamufakatan antar nagari atau antar kaum.
B.4. Harato Tambilang Tunjuak: harato nan didapek malalui kekuasaan atau kewenangan kerajaan, atau kekuatan wibawa niniak muyang.
Keterangan2:
KUBU
Kubu tu ado duo.Kubu tampek barundiang, kubu tampek batandiang.
Wujudnyo taisuak samacam tanah strategis di ateh atau di pinggang bukik. Ukurannyo indak laweh, sakitar duo puluah dapo persegi.Diuntuak-kan sabagai tampek bertahan dek parik-paga-dalam, katiko mahadapi serangan dari lua nagari.
Biasonyo, sasudah tu jadi milik Pangulu Pangkatuo Kubu (Koto-Piliang), atau Pangulu Andiko (Bodi-Caniago).
SAWAH ABUAN /SAWAH PADUAN
Sawah Abuan adolah harato adat kaum. Milik kaum, tapi untuak aleh tapak pangulu. Pambali timbakau. Sawah Abuan biasonyo di-saduokan ka urang lain, indak dikarajokan dek kamanakan doh. Hasianyo (sapaduo) dijapuik dek kamanakan ka nan manyaduoi. Dijadikan pitih pambali timbakau Pangulu. Jadi, pangulu indak mintak2 ka kamanakan doh.
Biasonyo suku2 nan managak-kan Koto jo Nagari mampunyoi Sawah Abuan. Tapi banyak nan lah hanyuik. Manuruik inyiak ambo, paliang banyak Sawah Abuan ko tajua maso Japang.Ado pangulu nan manjua sawah abuannyo sakadar sapiriang kacimuih.Dek suliknyo nan ka dimakan.
Ado pulo Sawah Paduan.
biasonyo di Kalarasan Koto Piliang. Untuak aleh tapak Pangulu Pucuak Bulek, nan mauruih nagari.
Falsafah nan tasimpan adolah:
Adat mamikiakan nasib pangulu malalui Sawah Abuan, sahinggo pangulu “bajalan ba-aleh tapak”. Indak ikhlas beramal see doh.Dengan Sawah Abuan, pangulu mampunyoi “gaji”, sahinggo inyo terhormat dalam manjalankan tugeh.Kalau indak, dari ma nyo dapek pitih pambali timbakau? Tantu pangananyo ka-manjua harato lai.
“DEGRADASI KEARIFAN KOMUNAL”
Assalamualaikum,
Mamak2 jo Dunsanak sadonyo. Ado sinyalemen menipis/hilangnyo kearifan komunal, dan masyarakat awak manuju masyarakat individualis.
Kasus2:
1. Harato komunal (Ulayat, HPT, harato nagari dll.) lah ba-ansua2 barubah status jo fungsinyo. Status nyo jadi harato privat, fungsi komunalnyo hilang.
2. Sikap/perilaku komunal (Anak ciek, kamanakan satu; kepedulian terhadap masalah bersama, kesediaan babagi, dsb) makin menurun.
Keluarga inti (Istri-suami-anak) menguat, kebersamaan suku/kaum semakin longgar dan melemah. Terutama kalau HPT lah babagi, lah basertifikatkan. Hubungan mamak dengan kemenakan semakin indak bakatantuan.
Salah satu kearifan niniak muyang dalam harato komunal, adolah fungsi nyo dalam keberlanjutan, sustainability cek rang subarang, terhadap identitas nagari, identitas Minangkabau.
Tanpa harato komunal, kaum/suku kehilangan “ikatan”.Tanpa harato komunal nagari, nagari kehilangan ‘identitas”.
Usul ambo:Paralu disuwaraik-kan:
MORATORIUM, penghentian perubahan status harato komunal di Minangkabau.
-
-
-
Jamil Jaey hal itu memang indak mudah do pak Sutan Mangkudun. manuruik ambo, marubah budaya harus dengan budaya. pendekatannyo mungkin perpaduan antaro struktural dan cultural.
-
IonStar Ionn tunggu lah dek inyo hukuman dari anduang2 nan la maningga tu…
Di pihak awak ado lo ciek tu mah, kini sadang sakik sakik e dek ulah cangok jo pusako….
-
Zul Afmi Akhiruddin Kadang2 memang ada saatnyo yg disebut Harta Komunal ini beralih menjadi Hak Privat. Contoh, ada tanah ulayat yg biasa digarap secara bersama, namun kerana kepentingan umum tanah ulayat ini harus mengalami ganti rugi. Jadi sertifikasi atas nama org perorang menjadi pilihan solusi. Contoh kasus, pembangunan Bandar Udara International Minangkabau telah berakibat ‘privatisasi’ tanah ulayat disekitarnya…
-
Tuanku Mangkudun ..Memang ada kepentingan lebih besar yang dapat diakomodasi, Sanak Zul Afmi Akhiruddin. Tentu dengan semangat “kepentingan komunal yang lebih besar”, termasuk kepentingan negara.Yang jadi masalah, ketika satu demi satu harta komunal bera…Lihat Selengkapnya
-
Zul Afmi Akhiruddin Betul Kanda Tuanku Mangkudun. Contoh diatas adalah satu kasus khusus demi kepentingan yg lbh besar. Tanah ulayat nenek ambo (Ulakan Tapakih, perbatasan Kataping) cukup luas telah disertifikasi ke hak privat.
-
Tuanku Mangkudun ..Nan paralu jadi perhatian bana, Sanak Zul Afmi Akhiruddin, adolah perkembangan sosial ekonomi masyarakat asli di daerah investasi.Jan sampai mereka jadi “penonton” dalam hingar bingarnyo “kemajuan”. Di siko sabana nyo peran dan perhatian elite terhadap kehidupan komunal di wilayah investasi.
-
Zul Afmi Akhiruddin Mestinyo begitu Kanda Tuanku Mangkudun… Tapi setahu ambo dulu itu, ambo perhatikan org2 yg diberi sertifikat itu kalo alah mancaliak pitih sakabek, mato langsung ijau dan lupo bapikie ka mungko hehehehe
-
Tuanku Mangkudun ..HeheheItu nan jadi pinyakik.Kalau lah hijau mato tu, lah kalam pancaliak-an.Ndak takana nan ka tibo lai.
-
Tuanku Mangkudun ..Ambo penelitian di sapanjang jalan By Pass Padang, salamo 3 tahun. Memang itu nan tajadi.Pitih ko sabana bakuaso.Pacah kaum, kamanakan malawan, mamak lah lupo diri.
-
Zul Afmi Akhiruddin Betul Kanda Tuanku Mangkudun. Kebanyakan yg mambali dulu itu saudara kito cino dari kota padang…
-
Syahdiar Dt Tunaro
Ndak cuma itu sajo doh Tuanku Mangkudun, tumbuah di baralek kawin…di kota-kota lah banyak nan bakurangi pulo, sahinggo alek bisa dikarajokan sahari sudah. sarupo: bakato-kato atau baundi, mancari urang nan patuik kadijadikan junjuangan dek kamanakan, dipanggie urang sumando sadonyo sarato jo bakonyo bagai, dek mamak maharagoi urang sumandonyo. sudahtu dipanggie pulo mamak kasadonyo, dek urang sumando maharagoi mamak rumah, dipulangkannyo kamamak nan kamanimbang mangacak sarato alue jo patuik….Lah dapek…..Basugirolah bapak duo urang pai mananyoi karumah calon marapulai…..lah dapek kato sapakaik….mako amai-amai lah basiap-siap pulo kamangarajokan acara batimbang tando dst…….banyak pakarajaan nan harus dikarajokan sacaro basamo-samo nan mambuek awak saling ketergantungan
-
Yunzar Lubis
Sejatinya, semua persoalan tidak terlepas dari “sikap hati”. Apakah dalam diri kita masih melekat “sikap hati” sebagai orang Minangkabau, akan mempengaruhi keputusan kita apakah masih dijiwai keminangkabauan atau tidak. Baik sahwat “privatisai” HPT ataupun sahwat-sahwat lainnya yang mengabaikan keminangkabauan. Kunci pembangunan kekuatan “behteng hati” itu, saya pastikan didominasi oleh pendidikan dalam arti luas. Maka titik awal masalah dan yang akan mengakhiri masalah adalah “pendidikan keminangkabauan”.
-
Anizon Makmoer
Sinyalemen yang disimpulkan dek Tuanku Mangkudun, benar adanya….Dari tangapan dunsanak..dapek pulo kita simpulkan,…isabab2 dari luar jo sabab2 dari dalam…satu samo lain saliang berkaitan nampak nyo…kalau indak namuah awakkahilangan identitas…kadalam awak harus satu pandangan dulu…manuruik ambo pangaratian adaik di keluarga inti harus mantap dulu..panglimo jo kapalo staff harus satu pandangan….ayah sebagai mamak dikeluarga nyo, ibuk sebagai bundokanduang di keluarga inti…harus pahami pulo…iko adolah dasar dari degradasi fungsi mamak..didalam adaik Mk….sekedar pandapek awal,wassalam
-
Haznel Syukur Manuruik ambo degradasi ko masalah eksternnyo mengembalikan hak ulayat dengan revisi undang undang pertanahan dalam hal ini BPPN khusus untulk tanah Ulayat
-
Anizon Makmoer AssWrWb, Pak Haznel, marubah undang2 ko, awak harus manang pemilu dulu Pak,….
-
Anizon Makmoer Antah ko lai namuah Pak Irman Gusman..mangarehan di SEnayan…hehe
-
Anizon Makmoer Keabanyakan tanah Ulayat dikampuang awak indak produktif…nan punyo…banyak nan…lah diambiak urang baru maraso..itu punyo den…Sedangkan Undang2..tu dasar nyo Itu..bana……baa aka lai….hehe
-
Anizon Makmoer Kalau nak jaleh bana..Tanyoan ka Pak Hasan Basri Durin…..
-
SuhArmen Kini Bakurangnyo harato komunal HPT ko adolah indikasi makin malamahnyo kapamimpinan (kolektif) laki-laki di Minangkabau. Bukti samantaro, umpamo alah indak ado laki-laki Minang kiniko nan bapikia “kaum”, rato-rato bapikia “paruik” . Di sikolah fungsi “surau” nan kito anggap alah indak penting tu…
-
Tuanku Mangkudun ..Babarapo poin nan ambo agiah garih bawah:Jamil Jaey: marubah budaya harus dengan budaya. pendekatannyo mungkin perpaduan antaro struktural dan cultural.Zul Afmi Akhiruddin: org2 yg diberi sertifikat itu kalo alah mancaliak pitih sakabek, lupo bapikie ka mungko,Syahdiar Dt Tunaro: tumbuah di baralek kawin…di kota-kota lah banyak nan bakurangi pulo, sahinggo alek bisa dikarajokan sahari sudah.Yunzar Lubis: persoalan tidak terlepas dari “sikap hati” sebagai orang Minangkabau, Kunci pembangunan kekuatan “benteng hati” itu, adalah “pendidikan keminangkabauan”.Anizon Makmoer: * sabab2 dari luar jo sabab2 dari dalam* pangaratian adaik di keluarga inti harus mantap dulu..* ayah sebagai mamak dikeluarga nyo, ibuk sebagai bundokanduang di keluarga inti…harus pahami pulo…iko adolah dasar dari degradasi fungsi mamak.* Kebanyakan tanah Ulayat indak produktif….lah diambiak urang baru maraso.Haznel Syukur: masalah eksternnyo mengembalikan hak ulayat dengan revisi UU Pertanahan dalam hal ini BPPN khusus untuk Tanah Ulayat,SuhArmen Kini: * Indikasi makin malamahnyo kapamimpinan (kolektif) laki-laki di Minangkabau. Alah indak ado laki-laki Minang kiniko nan bapikia “kaum”, rato-rato bapikia “paruik” . * Di sikolah fungsi “surau” nan kito anggap alah indak penting tu…
-
Anizon Makmoer
-
….Pendataan tanah dengan prona adalah program pemerintah….,pengalihan fungsi tanah ulayat…nan menjadi keperluan umum…adalah suatu tu keharusan warga negara.kompensasi nya sebaik nya tanah lagi……tanah ulayat yg tidak produktif…memang agak dilemma….(ketidak berdayaan)….salusinya…karena lah kambang dibagi peruntukan..antar kaum…< tidak semua yg berhak peruntukan tidak dikampung (merantau)…..ini menjadi kendala lagi…..tidak semua juga tanah ulayat bernnilai ekonomis..(terutama di kampuang)…..luas nya tidak memadai..kalau ditawarkan kepada investor…..kalau digabuang2…,kesepakatan sulit diperoleh….ini sebahagian kendala nampak nya….silakan ditambahkan yang lainnya….Wass
-


text:
1Oih sudaro-sudaro! Angkau san-diri bi tawu, baraso indak tabu-wang siyo-siyo sajo doh kadatangan kami kabake angkau. 2Angkau bi ta-wu, baraso sabalun kami datang ka-bake angkau di Tesalonika, kami lah di-aniayo, sarato lah di-ino di Fili-pi. Tapi, biyapun banyak urang nan malawan kami, nan Allah kito lah mambarikan kabaranian kabake ka-mi, untuak mambaritokan Injil nan barasa dari Baliau kabake angkau. 3Kami ma-ajak angkau, indak doh dari niyaik nan kaliru; atau jo mu-kasuik nan indak barasiah, atau un-tuak ka mangicuah. 4Indak doh nan baitu! Kami mangecek indak untuak ka manyanangkan ati urang doh, ta-pi, untuak manyanangkan ati Allah, nan ma-uji ati kami. Dek karano, ka-mi di-anggauk patuik dek Allah un-tuak mambaritokan Injil tu. 5Angkau sandiri bi tawu, baraso indak panah doh kami bamuluik manih, atau ma-ngicuah angkau, untuak mangalim-buni mukasuik-mukasuik kami nan cangok. Allah sandirilah sasinyo! 6Kami indak ba-usawo pulo doh, un-tuak mandapek pujian dari manu-sia — biya dari angkau, atau pun dari urang lain. Sabananyo sabagai rasul Isa Almasih, kami buliah sajo manun-tuik sasuatu dari angkau. 7Tapi, kami basikauk lamah lambuik kutiko ba-rado di tangah-tangah angkau, nan bak ibaraik surang mandeh nan ma-ngasuah anak-anaknyo. 8Dek karano kasiah sayang kami, kami basadiyo mambarikan kabake angkau, indak doh hanyo Injil nan dari Allah tu sa-jo, tapi, iduik kami pun kami bari-kan pulo. Dek karano, kami sangaik mangasiahi angkau! 9Tantu layi ta-kana juwo lai dek angkau, baa bana ka gigiahnyo kami ba-usawo, sarato jo bajuwang. Siang malam kami ba-karajo, supayo kami indak manjadi baban dek siapo pun juwo di anta-ro angkau, di kutiko kami mamba-ritokan Injil nan dari Allah tu kaba-ke angkau. 10Kami iduik jo sacaro nan suci, sa-rato jo nan bana, sarato indak baca-cek taradok angkau nan lah bi pica-yo kabake Isa Almasih. Allah sarato jo angkaulah, nan manjadi sasi-sasi kami. 11Angkau bi tawu, baa bana kami lah manjadi bakcando surang apak taradok anak-anaknyo, kabake satiyok-tiyok angkau. 12Kami mana-siyaik-i angkau, kami mambari do-rongan kabake angkau, sarato kami mandasak angkau, supayo iduik ma-nuruik ka-inginan Allah, sainggo ma-nyanangkan ati Baliau. Dek karano, Allah lah mamanggie angkau, untuak masuak Karajaan, sarato jo kamuli-yaan Baliau. 13Ado lai suatu parkaro nan lain, nan mambuwek kami tatauk basyu-kur kabake Allah. Nan kami muka-suikkan iyolah, baraso pado wakatu kami manyampaikan kato-kato Allah kabake angkau, nan angkau layi na-muah mandanga, sarato manarimo kato-kato tu, indak doh sabagai ba-rito nan dari manusia, tapi, sabagai barito nan batua-batua dari Allah. Baliau-lah nan sadang bakarajo da-lam diri angkau nan ba-iman kaba-ke Isa Almasih. 14Oih sudaro-sudaro, masalah nan angkau alami, lah di-alami pulo dek jamaat-jamaat Allah nan di Yudea, nan manjadi miliak Isa Almasih. Angkau mangalami kasan-saroan dari piyak banso angkau san-diri, samo jo bakcando nan di-alami dek jamaat-jamaat Allah nan di Yu-dea tu, dari piyak urang-urang Ya-hudi. 15Urang-urang tu nan mam-bunuah Tuhan Isa Almasih, sarato jo nabi-nabi, sarato nan ma-aniayo ka-mi. Inyo tu bi mamusuahi kasado-nyo urang, nan Allah sabana indak suko doh kabake inyo tu. 16Malah-an inyo tu bi ma-ambek-ambek kami untuak mambaritokan Injil kabake banso-banso nan indak urang Yahu-di, iyolah barito nan dapek manyalamaikkan sagalo banso tu. Jo caro nan baitu, urang-urang Yahudi tu ta-ruih manaruih manambah doso inyo tu, sampai ganok bilangannyo. Nan kiniko inyo tu, akienyo ditimpo dek bangih Allah! 17Tapi sudaro-sudaro, sajak kami tapisah samantaro wakatu dari ang-kau — jauah dimato, tapi dakek di ati — kami samakin taragak kabake angkau, sarato ba-usawo sungguah-sungguah supayo batamu baliak jo angkau! 18Kami baniyaik payi ma-ngunjuangi angkau; nan ambo lah mancubonyo sakali, duwo kali, tapi, Ubilih ma-alangi kami. 19Sungguah, angkaulah arapan kami, sarato jo su-kocito kami, sarato jo mangkuto ka-banggaan kami. Dek karano, jikok isuak Tuhan Isa Almasih datang, nan kito ka bi mangadauk Baliau, mako, angkaulah nan ka manjadi kabang-gaan kami! 20Batua, angkaulah ka-banggaan kami, sarato jo sukocito kami!
Copyright
Learn More


text:
Urang Minang
Urang Minang, panyingkekan dari Minangkabau, adolah kalompok etnis dari ras atau rumpun banso Melayu di Nusantara nan babaso jo manjunjuang adaik Minangkabau. Wilayah kabudayaannyo maliputi Sumatra Barat, saparuah daratan Riau, bagian utara Bengkulu, bagian barat Jambi, bagian selatan Sumatra Utara, barat dayo Aceh, dan juo Negeri Sembilan di Malaysia[4]. Urang minang manganuik agamo islam, dan manggunoan motto adaik basandi syara', syara' basandi ka kitabullah
Urang Minang dikana juo sabagai Urang Awak nan punyo masakan khas, dan populer di Indonesia bahkan sampai ka kawasan rantau nan disabuik juo sabagai masakan Padang[5].
Manuruik A.A. Navis, Minangkabau labiah kapado kultur etnis dari suatu rumpun Melayu nan tumbuah jo gadang dek sistem monarki,[6] sarato punyo sistem adaik nan khas, nan dicirikan dek sistem badunsanak malalui jalur padusi atau matrilineal,[7] walaupun budayonyo sangaik kuek diwarnai dek ajaran agamo Islam. Katiko Thomas Stamford Raffles, malakukan ekspedisi ka padalaman Minangkabau tampek kaduduakan Karajaan Pagaruyuang, sainggo bapandapek bahosonyo Minangkabau tu adolah pusek kakuasaan sarato asa bangso Melayu, nan kamudian panduduaknyo taseba marato di Kapulauan Timur.[8]
Daftar isi
- 1 Etimologi
- 2 Asa usua
- 3 Agamo
- 4 Adaik jo Budayo
- 5 Sosial Kamasyarakaikan
- 6 Minangkabau Parantauan
- 7 Kumpulan sub-etnik
- 8 Urang Minangkabau jo Kiprahnyo
- 9 Rujuakan
- 10 Pautan lua
Etimologi[suntiang | suntiang sumber]
Namo Minangkabau barasa dari duo kato, minang jo kabau. Namo iko dikaikan jo suatu lagenda Minangkabau nan ado di dalam tambo. Dalam tambo dikatoan, pado suatu maso ado karajaan asiang nan tibo dari lauik untuak malakuan panakluakan. Untuak mancegah tajadinyo paparangan, masyarakaik satampek mangusulan untuak mangadu kabau. Pasukan asing itu manyatujuinyo, lalu manyadioan saikua kabau nan gadang, sadangkan masyarakaik satampek manyedioan saikua anak kabau nan lapa. Dalam paparangan, anak kabau nan lapa manyangko kabau gadang itu adolah induaknyo, dek itulah anak kabau itu langsuang balari mancari susu jo mananduak hinggo mancabiak-cabiak paruik kabau gadang tersebut. Kamanangan itu manginspirasi masyarakaik satempek mamakai namo Minangkabau, nan barasa dari kalimaik "manang kabau". Salain itu, namo Minangkabau digunoan juo untuak manyabuik sabuah nagari, yaitu nagari Minangkabau, nan talatak di kacamatan Sungayang, kabupaten Tanah Data, provinsi Sumatera Barat.
Dalam catatan sajarah karajaan Majapahit, Nagarakretagama taun 1365 M, disabuikan namo Minangkabwa sabagai salah ciek dari nagari Malayu nan ditakluakannyo.
Sadangkan namo "Minanga", alah disabuikan pulo dalam batu basurek Kedudukan Bukit taun 682 Masehi nan babahaso Sansekerta. Dalam batu basurek tu dinyatoan, pandiri karajaan Sriwijaya nan banamo Dapunta Hyang barangkek dari "Minanga".
Asa usua[suntiang | suntiang sumber]
Dari tambo nan ditarimo sacaro turun tamurun, mancaritoan bahasonyo niniak muyang urang Minangkabau barasa dari katurunan Iskandar Zulkarnain. Walau tambo itu indak tasusun sacaro sistematis jo labiah ka lagenda dibandiangan kanyataan.
Masyarakaik Minang marupoan bagian dari masyarakaik Deutro Melayu (Melayu Mudo) nan malakuan migrasi dari daratan Chino Selatan ka pulau Sumatera sakitar 2.500-2.000 taun nan lalu. Dipakiroan kalompok masyarakaik iko masuak dari arah timur pulau Sumatera, manyusuri aliran sungai Kampar sampai ka dataran tinggi nan disabuik darek. Babarapo kawasan darek iko kamudian mambantuak samacam konfederasi banamo luhak atau dapek pulo disabuik Luhak nan Tigo, nan tadiri dari Luhak Limo Puluah, Luhak Agam, jo Luhak Tanah Data. Pado maso pomarintahan Hindia-Balando, daerah luhak iko manjadi daerah taritorial pamarintahan nan disabuikt afdeling, dikapaloi dek saurang residen nan kok di urang Minang disabuik Tuan Luhak.
Samantaro itu, sairiang jo patumbuahan jo pakambangan panduduak, masyarakaik Minangkabau manyeba ka kawasan darek nan lain sarato mambantuak babarapo kawasan manjadi kawasan rantau. Konsep rantau dek masyarakaik Minang marupoan suatu kawasan nan manjadi pintu masuak ka alam Minangkabau. Rantau bafungsi juo sabagai tampek mancari kahiduikan jo kawasan padagangan. Rantau di Minangkabau dikenal jo Rantau nan duo, tabagi dari Rantau di Hilia (kawasan pasisia timur) jo Rantau di Mudiak (kawasan pasisia barat).
Pado awalnyo panyabuikan urang Minang alun dibedoan jo urang Malayu, namun sajak abaik ka-19, panyabuikan Minang jo Malayu muloi dibedoan, mancaliak ka budayo matrilineal nan tatap batahan dibandiangan patrilineal nan dianuik dek masyarakaik Malayu pado umumnyo. Kamudian pangalompokan iko taruih balangsuang demi kapentingan sensus panduduak ataupun politik.
Agamo[suntiang | suntiang sumber]
Masyarakaek Minang kini ko marupoan pemeluk agamo Islam. Agamo Islam diparkiroan masuak malalui kawasan pasisia timur, walaupun ado anggapan dari pasisia barat, tarUtamo pado kawasan Pariaman, namun kawasan Arcat (Aru dan Rokan) sarato Inderagiri nan barado pado pasisia timur juo lah manjadi kawasan palabuhan Minangkabau sajak dahulunyo, dan Batang Kampar maupun Batang Kuantan nan bahulu di kawasan padalaman Minangkabau manjadi sarana perhubungan terutamo untuk hubungan dagang. Hal ko jiko dikaikan jo sebutan Urang Siak nan marujuak kapado urang-urang nan ahli dan tekun dalam agamo Islam, masih tetap digunoan di dataran tinggi Minangkabau.
Sabelum Islam ditarimo sacaro laweh, masyarakaek ko dari baberapo bukti arkeologis manunjukan pernah pulo mamaluak agamo Buddha tarutamo pado maso kerajaan Sriwijaya, Dharmasraya, sampai pado maso-maso pamerintahan Adityawarman dan anaknyo Ananggawarman. Kamudian parubahan struktur kerajaan jo munculnyo Pagaruyuang nan lah manerapkan Islam dalam sistem pamerintahannyo, walau sampai abad ka-16, Suma Oriental masih mayabuik, dari tigo rajo Minangkabau hanyo saurang baru nan lah Islam.
Adaik jo Budayo[suntiang | suntiang sumber]
Manuruik tambo, sistem adaik Minangkabau patama kali dibantuak dek duo urang basudaro, Datuk Katumanggungan jo Datuak Perpatih Nan Sebatang. Datuk Katumanggungan mawarihkan sistem adaik Koto Piliang nan aristokratis, sadangkan Datuk Perpatih mawariskan sistem adaik Bodi Caniago nan egaliter. Dalam pajalanannyo, duo sistem adaik nan dikana jo kalarehan iko saliang isi maisi jo mambantuak sistem masyarakaik Minangkabau.
Dalam masyarakaik Minangkabau, ado tigo pilar utamo nan mambangun jo manjago kautuhan budayo sarato adaik istiadaik. Mareka adolah alim ulama, cadik pandai, jo niniak mamak, nan dikana juo jo istilah Tungku Tigo Sajarangan. Katigonyo saliang malangkok'i jo bahu mambahu dalam posisi nan samo tingginyo. Dalam masyarakaik Minangkabau nan demokratis jo egaliter, sado uruihan masyarakaik dimusyawarahkan dek katigo unsur itu sacaro mufakaik.[9]
Matrilineal[suntiang | suntiang sumber]
Matrilineal marupokn salah satu aspek utamo dalam mandefinisikan identitas masyarakaik Minang. Adaik jo budayo mareka manampekkan pihak padusi batindak sabagai pawaris harato pusako jo kakarabaikan. Garih katurunan dirujuak pado ibu nan dikana sabagai Samande (sa-ibu), sadangkan ayah mareka disabuik dek masyarakaik jo namo Sumando jo dipalakukan sabagai tamu dalam keluarga.
Kaum padusi di Minangkabau mampunyoi kaduduakan nan istimewa sahinggo dijuluaki jo Bundo Kanduang, nan mamainkan paranan dalam manantukan kabarhasilan palaksanoan kaputuihan-kaputuihan nan dibuek dek kaum laki-laki dalam posisi mareka sabagai mamak (saudaro dari pihak ibu), jo pangulu (kapalo suku). Pangaruah nan gadang tasabuik manjadikan padusi Minang disimbolkan sabagai Limpapeh Rumah Nan Gadang (pilar utamo rumah).[10] Walau kakuasoan sangaik dipangaruahi dek panguasoan tahadok aset ekonomi namun kaum laki-laki dari keluarga pihak padusi tasabuik masih tetap mamaciak otoritas atau mampunyoi legitimasi kakuasoan pado komunitasnyo.
Bahaso[suntiang | suntiang sumber]
Bahaso Minang marupoan salah satu anak cabang bahaso Austronesia. Walau ado pabedaan pandapek mangenai hubungan bahaso Minang jo Bahaso Melayu, ado nan maanggap bahaso nan dituturkan masyarakaek ko sabagai bagian dari dialek Melayu, karano banyaknyo kesamaan kosakata jo bantuak tuturan di dalamnyo, samantaro nan lain justru baranggapan bahaso ko marupoan bahaso mandiri nan babeda jo Melayu sarato ado pulo nan manyabuik bahaso Minang marupoan bahaso proto-Melayu.[11][12]
Ulahraga[suntiang | suntiang sumber]
Pacuan kudo marupoan ulahrago bakudo nan alah lamo ado di nagari-nagari Minang, jo sampai kini masih diselenggarakan dek masyarakaiknyo, sarato manjadi palombaan tahunan nan dilaksanokan pado kawasan nan mamiliaki lapangan pacuan kudo. Babarapo patandingan tradisional lainnyo nan masih dilestarikan jo manjadi hiburan bagi masyarakaik Minang antaro lain lomba pacu jawi jo pacu itiak.
Pakawinan[suntiang | suntiang sumber]
Sistim matrilinial sabagai sistim kehidupan komunal nan dianut dek suku ko, manjadikan urusan perkawinan bukan hanyo masalah sapasang insan nan handak mambantuak kaluarga baru sajo. Tapi urusan ko manjadi urusan seluruh kaum kerabat dan anggota sukunyo. Perkawinan manampekkan istri pado status nan samo jo suaminyo, dimano istri marupoan pamagang warih dan harto pusako, anak nan lahia karano perkawinan manjadi anggota kaum sang istri. Jadi perkawinan manimbulkan tali kekerabatan nan dikenal jo:
- Tali kerabat mamak kamanakan
- Tali kerabat suku sako
- Tali kerabat induak bako anak pisang
- Tali kerabat andan pasumandan
Perkawinan nan ideal dalam alam pikiran urang Minangkabau adolah perkawinan antaro keluarga dakek, lazim disabuak pulang ka anak mamak atau pulang ka bako.
Dalam adaik Minangkabau laki-laki tinggal di rumah gadang pihak istrinyo, dimano dalam suku istrinyo dia disabuik juo jo sumando. Penilaian terhadap sumando dalam kehidupan sahari-hari diantaronyo dikenal jo:
- Sumando bapak paja
- Sumando kacang miang
- Sumando lapiak buruak
- Sumando niniak mamak
Kasenian[suntiang | suntiang sumber]
Suku Minangkabau punyo babagai macam atraksi jo kesenian, sarupo tari-tarian nan biaso ditampilkan dalam pesta adaik maupun perkawinan. Diantaro tari-tarian tu misalnya tari pasambahan marupoan tarian nan dimainkan bamaksuik sabagai ucapan salamaik datang ataupun ungkapan raso hormat kapado tamu nan istimewa nan baru sajo sampai, salanjuiknyo tari piriang marupoan bantuak tarian jo gerak capek dari penarinyo sambia mamaciak piring pado talapak tangan masing-masing, nan diiringi jo lagu nan dimainkan jo talempong jo saluang.
Silek marupoan suatu seni bela diri tradisional khas suku ko nan lah bakambang sajak lamo. Salain tu, adopulo tarian bacampua jo silek nan disabuik jo randai. Randai biasonyo diiringi jo nyanyian atau disabuik jua sijobang[13], dalam randai ko tadapek seni peran badasarkan skenario[14].
Salain itu, Minangkabau juo manonjol dalam seni bakato-kato. Tadapek tigo genre seni bakato-kato, yaitu pasambahan, indang, jo salawat dulang. Seni bakato-kato atau basilek lidah, labiah mangamukokan kato sindiran, kiasan, ibaraik, alegori, metafora, jo aforisme. Dalam seni bakato-kato sasaurang diajakan untuak mampatahankan kahormatan jo harago diri, tanpa manggunokan sanjato jo kontak fisik.[15]
Rumah Adaik[suntiang | suntiang sumber]
Rumah adaik Minangkabau disabuik jo Rumah Gadang, nan biasonyo dibangun di ateh sabidang tanah miliak keluarga induak dalam suku tasabuik sacaro turun temurun.[16] Rumah adaik iko dibuek babantuak ampek pasegi panjang jo dibagi ateh duo bagian muko jo balakang.[17] Umumnyo babahan kayu, jo sapinteh kaliekan bak cando bantuak rumah pangguang jo atok nan khas, manonjol bak cando tanduak kabau nan biaso disabuik gonjong[18] jo daulunyo atok iko babahan ijuak sabalun baganti jo atok seng. Di halaman muko Rumah Gadang, biasonyo didirikan duo sampai anam buah Rangkiang nan digunokan sabagai tampek panyimpanan padi miliak keluarga nan mauni Rumah Gadang tasabuik.
Hanyo kaum padusi basamo lakinyo basato anak-anak nan manjadi pauni Rumah Gadang, sadangkan laki-laki kaum tasabuik nan alah babini, manetap di rumah istrinyo. Kok laki-laki anggota kaum alun manikah, biasonyo lalok di surau. Surau biasonyo dibangun indak jauah dari komplek Rumah Gadang tasabuik, salain bafungsi sabagai tampek ibadah, juo bafungsi sabagai tampek tingga lalaki dewasa namun alun manikah.
Dalam budayo Minangkabau, indak sado kawasan buliah didirikan Rumah Gadang. Hanyo pado kawasan nan alah bastatus nagari sajo rumah adaik iko buliah ditagakkan. Dek karanonyo di babarapo daerah rantau Minangkabau saroman Riau, Jambi, Negeri Sembilan, pasisia barat Sumatera Utara jo Aceh, indak ditamui rumah adaik bagonjong.
Masakan khas[suntiang | suntiang sumber]
Masyarakat Minang dikana jo baragam masakannyo. Jo citarasonyo nan padeh, mambuek masakan iko populer di kalangan masyarakaik Indonesia, sahinggo dapek ditamui di ampiang sadoalah Nusantara.[19] Di Malaysia jo Singapura, masakan iko juo amaik disukoi, baitu pulo jo nagara-nagara lainnyo. Malah, seni mamasak nna dipunyo masyarakaik Minang juo lah bakambang di kawasan-kawasan lain sarupo Riau, Jambi, jo Negeri Sembilan, Malaysia. Salah satu masakan tradisional Minang nan tanamo adolah Randang, nan mandapek pangakuan dari saluruah dunia sabagai hidangan talamak.[20][21] Masakan lainnyo nan khas antaro lain Asam Padeh, Soto Padang, Sate Padang, jo Dendeng Balado. Masakan iko umumnyo dimakan langsuang jo tangan.
Masakan Minang manganduang bumbu rempah-rempah nan kayo, sarupo cabai, serai, lengkuas, kunyit, jahe, bawang putih, jo bawang merah. Babarapo di antaronyo dikatahui punyo aktivitas antimikroba nan kuek, sahinggo indak maheranan jikok ado masakan Minang nan dapek batahan lamo.[22] Pado hari-hari tatantu, masakan nan dihidangkan banyak nan babahan utamo dagiang, tarutamo dagiang jawi, dagiang kambiang, jo dagiang ayam.
Masakan iko labiah dikana jo Masakan Padang, baitu pulo jo restoran atau rumah makan nan khusus manyajikannyo disabuik Restoran Padang. Padahal dalam masyarakat Minang itu surang, punyo karakteristik nan babedo dalam pamilihan bahan jo proses mamasak, bagantuang kapado daerahnyo masing-masing.
Sosial Kamasyarakaikan[suntiang | suntiang sumber]
Pasukuan[suntiang | suntiang sumber]
Suku dalam tatanan Masyarakaik Minangkabau marupoan basis dari organisasi sosial, sakaligus tampek pataruangan kakuasoan nan fundamental. Pangaratian awal kato suku dalam bahaso Minang dapek bamukasuik saparampek, sahinggo kok dikaikkan jo pandirian suatu nagari di Minangkabau, dapek dikatokan sempurna apobilo alah tadiri dari komposisi ampek suku nan mauni kawasan tasabuik. Salanjuiknyo, satiok suku dalam tradisi Minang, diuruik dari garih katurunan nan samo dari pihak ibu, jo diyakini barasa dari satu katurunan niniak muyang nan samo.[7]
Salain sabagai basis politik, suku marupoan basis dari unit-unit ekonomi. Kakayoan ditantukan dek kapamiliakan tanah keluarga, harato, jo sumber-sumber pamasuakan lainnyo nan kasadonyo itu dikana sabagai harato pusako. Harato pusako marupoan harato punyo basamo dari saluruah anggota kaum-keluarga. Harato pusako indak dapek dipajuabalikan jo indak dapek manjadi miliak pribadi. Harato pusako samacam dana jaminan basamo untuak malinduangi anggota kaum-keluarga dari kamiskinan. Kok ado anggota keluarga nan mangalami kasulikan atau tatimpo musibah, mako harato pusako dapek digadaikan.
Suku tabagi-bagi ka dalam babarapo cabang keluarga nan labiah ketek atau disabuik payuang. Adopun unit nan paliang ketek satalah sapayuang disabuik saparuik. Sabuah paruik biasonyo tingga pado sabuah Rumah Gadang sacaro basamo-samo.[23]
Nagari[suntiang | suntiang sumber]
Daerah Minangkabau tadiri ateh banyak nagari. Nagari marupoan daerah otonom jo punyo tatinggi di Minangkabau. Indak ado kakuasoan sosial jo politik lainnyo nan dapek mancampuri adaik di sabuah nagari. Nagari nan babedo ka mungkin bana punyo tipikal adaik nan babedo. Tiok nagari dipimpin dek sabuah dewan nan tabantuak dari pamimpin suku dari sado suku nan ado di nagari tasabuik. Dewan iko disabuik jo Kerapatan Adat Nagari (KAN). Dari hasia musyawarah jo mufakaik dalam dewan ikolah sabuah putusan jo paraturan nan mangikek untuak nagari itu dihasiakan.
Faktor utamo nan manantukan dinamika masyarakat Minangkabau adolah adonyo kompetisi nan konstan antar nagari, kaum-keluarga, jo individu untuak mandapekan status jo prestise.[24] Dek karanonyo satiok kapalo kaum ka balomba-lomba maningkekan prestise kaum-keluarganyo jo mancari kakayoan (badagang) sarato manyikolahkan anggota kaum ka janjnag nan paliang tinggi.
Dalam tabantuaknyo suatu nagari sajak dahulunyo alah dikana dalam istilah papatah nan ado pado masyarakaik adaik Minang itu surang yaitu Dari Taratak manjadi Dusun, dari Dusun manjadi Koto, dari Koto manjadi Nagari, Nagari ba Panghulu. Jadi dalam sistem administrasi pamarintahan di kawasan Minang dimulokan dari struktur tarandah disabuik jo Taratak, kamudian bakambang manjadi Dusun, kamudian bakambang manjadi Koto jo kamudian bakambang manjadi Nagari. Biasonyo satiok nagari nan dibantuak minimal alah tadiri dari 4 suku nan mauni kawasan tasabuik.[7] Salanjuiknya sabagai pusek administrasi nagari tasabuik dibangunlah sabuah Balai Adat sakaligus sabagai tampek patamuan dalam maambiak kaputusan basama para panghulu di nagari tasabuik.
Panghulu[suntiang | suntiang sumber]
Panghulu atau biaso nan digalaan jo datuak, marupoan kapala kaum karabaik nan diangkek dek anggota keluarga untuak maatur sado pamasalahan kaum. Panghulu biasonyo surang laki-laki nan tapiliah di antaro anggota kaum laki-laki lainnyo. Satiok kaum-karabaik ka mamiliah surang laki-laki nan pandai babicaro, bijaksano, jo tau jo adaik, untuak ado posisi iko. Hal iko dek inyo ka batangguang jawab manguruih sado harato pusako kaum, mambimbiang kamanakan, sarato sabagai wakil kaum dalam masyarakaik nagari. Satiok panghulu tagak sajajar jo panghulu lainnyo, sahinggo dalam rapek-rapek nagari sado suaro panghulu nan mawakili satiok kaum banilai samo.
Sairiang jo batambahnyo anggota kaum, sarato masalah jo konflik intern nan timbul, mako kadang-kadang dalam sabuah kaluarga posisi kapanghuluan iko dipacah manjadi duo. Atau sabaliaknyo, anggota kaum nan samakin saketek jumlahnyo, canduang ka manggabuangkan gala kapanghuluannyo kapado karabaik lainnyo nan sasuku.[25] Hal iko mangakibaikkan barubah-ubahnyo jumlah panghulu dalam suatu nagari.
Punyo panghulu nan mawakili suaro kaum dalam rapek nagari, marupoan suatu prestise jo harago diri. Sahinggo satiok kaum ka bausaho sakueknyo nak punyo panghulu surang. Kaum-karabaik nan gala kapanghuluannyo sudah lamo talipek, ka bausaha mambangkikan baliak posisinyo jo mancari kakayoan untuak "mambali" gala panghulunyo nan alah lamo tarandam. Batagak panghulu mamakan biayo nan cukuik maha, sahinggo takanan untuak managakkan panghulu salalu muncul dari keluarga kayo.[26]
Karajaan[suntiang | suntiang sumber]
Dalam laporan De Stuers[27] kapado pamarintah Hindia-Balando, dinyatokan baso di daerah padalaman Minangkabau, indak pernah ado suatu kakuasoan pamarintahan tapusek dibawah saurang rajo. Tapi nan ado adolah nagari-nagari ketek nan bak cando pamarintahan polis-polis pado maso Yunani kuno.[28] Namun dari babarapo batu basurek nan ditamukan pado kawasan padalaman Minangkabau, sarato dari tambo nan ado pado masyarakat satampek, etnis Minangkabau pernah masuak dalam suatu sistem karajaan nan kuek jo daerah kakuasoannyo maliputi pulau Sumatera bahkan sampai Samananjuang Malaya. Babarapo karajaaan nan ado di wilayah Minangkabau antaro lain Karajaan Dharmasraya, Karajaan Pagaruyuang, jo Karajaan Inderapuro.
Sistem karajaan iko masih ditamui di Negeri Sembilan, salah satu kawasan jo komunitas masyarakaik Minang nan cukuik signifikan. Pado mulonyo masyarakaik Minang di negeri iko manjapuik surang putra Rajo Alam Minangkabau untuak manjadi rajo mereka, sabagaimano tradisi masyarakaik Minang sabalunnyo, co nan dicaritokan dalam Sulalatus Salatin.
Minangkabau Parantauan[suntiang | suntiang sumber]
Minangkabau parantauan marupoan istilah untuak urang Minang nan iduik di lua kampuang halamannyo. Marantau marupoan proses interaksi masyarakaik Minangkabau jo dunia lua. Kagiatan iko marupoan sabuah patualangan pangalaman jo geografis, jo maninggakan kampuang halaman untuak mangadu nasib di nagari urang. Keluarga nan alah lamo punyo tradisi marantau, biasonyo punyo sudaro di hampia sado kota utamo di Indonesia jo Malaysia. Keluarga nan paliang kuek dalam mangambangkan tradisi marantau biasonyo datang dari keluarga padagang-pangrajin jo panuntuik ilmu agamo.[29]
Para parantau biasonyo alah pai marantau sajak usia balehan tahun, baiak sabagai padagang ataupun panuntuik ilmu. Bagi sabagian gadang masyarakaik Minangkabau, marantau marupoan sabuah caro nan ideal untuak mancapai kamatangan jo kasuksesan. Jo marantau indak hanyo harato kakayoan dan ilmu pangatahuan nan didapek, namun juo prestise jo kahormatan individu di tangah-tangah lingkuangan adaik.
Dari pancarian nan didapek, para parantau acok mangirimkan sabagian hasianyo ka kampuang halaman untuak kamudian diinvestasikan dalam usaho keluarga, yakni jo mampalaweh kapamiliakan sawah, mamaciak kandali pangolahan lahan, atau manjapuik sawah-sawah nan tagadai. Pitih dari para parantau acok juo dipagunokan untuak mameloki sarana-sarana nagari, umpamonyo musajik, jalan, ataupun pamatang sawah.
Jumlah Parantau[suntiang | suntiang sumber]
Etos marantau urang Minangkabau amaiklah tinggi, bahkan dipakiroan tatinggi di Indonesia. Dari hasia studi nan parnah dilakukan dek Mochtar Naim, pado tahun 1961 ado kiro-kiro 32% urang Minang nan badomisili di lua Sumatera Barat. Kamudian pado tahun 1971 jumlah tu maningkek manjadi 44%.[33] Badasarkan sensus tahun 2010, etnis Minang nan tingga di Sumatera Barat bajumlah 4,2 juta jiwa, jo pakiroan hampia saparuah urang Minang ado di parantauan. Mobilitas migrasi urang Minangkabau jo proporsi gadang tajadi dalam rantang antaro tahun 1958 sampai tahun 1978, dimano labiah 80% parantau nan tingga di kawasan rantau alah maninggakan kampuang halamannyo salapeh maso kolonial Balando.[34]
Namun indak ado angko pasti manganai jumlah urang Minang di parantauan. Angko-angko nan ditampilkan dalam paretongan, biasonyo hanyo mamasuakan para parantau kalahiran Sumatera Barat. Namun alun mancakuik katurunan-katurunan Minang nan alah babarapo generasi manatap di parantauan.
Para parantau Minang, hampia kasadonyo barado di kota-kota gadang Indonesia jo Malaysia. Di babarapo pakotaan, jumlah mareka cukuik signifikan dan bahkan manjadi pihak mayoritas. Di Pakanbaru, parantau Minang bajumlah 37,96% dari saluruah panduduak kota, dan manjadi etnis tagadang di kota tasabuik.[35] Jumlah iko alah mangalami panurunan jikok dibandiangkan jo tahun 1971 nan mancapai 65%.[36]
Galombang Rantau[suntiang | suntiang sumber]
Marantau pado etnis Minang alah balansuang cukuik lamo. Sijarah mancataik migrasi patamo tajadi pado abaik ka-7, di mano banyak padagang-padagang ameh nan barasa dari padalaman Minangkabau malakukan padagangan di muaro Jambi, dan talibaik dalam pambantuakan Karajaan Malayu.[37] Migrasi gadang-gadangan tajadi pado abaik ka-14, dimano banyak kaluarga Minang nan bapindah ka pasisia timur Sumatera. Mareka mandirikan koloni-koloni dagang di Batubara, Pelalawan, hinggo manyubarangi salaik ka Penang dan Negeri Sembilan, Malaysia. Basamoan jo galombang migrasi ka arah timur, juo tajadi papindahan masyarakaik Minang ka pasisia baraik Sumatera. Di sapanjang pasisia iko parantau Minang banyak bamukim di Meulaboh, Aceh tampek katurunan Minang dikana jo sabuiktan Aneuk Jamee; Barus, Sibolga, Natal, Bengkulu, hinggo Lampung.[38] Salapeh Kasultanan Malaka jatuah ka tangan Portugis pado tahun 1511, banyak kaluarga Minangkabau nan bapindah ka Sulawesi Selatan. Mareka manjadi pandukuang karajaan Gowa, sabagai padagang jo administratur karajaan. Datuak Makotta basamo istrinyo Tuan Sitti, sabagai cikal bakal kaluarga Minangkabau di Sulawesi.[39] Galombang migrasi barikuiknyo tajadi pado abaik ka-18, yaitu katiko Minangkabau mandapaikkan hak istimewa untuak mandiami kawasan Karajaan Siak.
Pado maso panjajahan Hindia-Balando, migrasi gadang-gadangan tajadi baliak pado tahun 1920, katiko pakabunan timbakau di Deli Serdang, Sumatera Timur mulai dibuka. Pado maso kamerdekaan, Minang parantauan banyak mandiami kota-kota gadang di Jawa, pado tahun 1961 jumlah parantau Minang tarutamo di kota Jakarta maningkek 18,7 kali dibandiangkan jo tingkek patambahan panduduak kota itu nan hanyo 3,7 kali,[40] dan pado tahun 1971 etnis iko dipakirokan alah bajumlah kurang labiah 10% dari jumlah panduduak Jakarta wakatu itu.[41] Kini Minang parantauan hampia tasebar di saluruah dunia.
Parantauan Intelektual[suntiang | suntiang sumber]
Pado akhia abaik ka-18, banyak palajar Minang nan marantau ka Makah untuak mandalami agamo Islam, di antaronyo Haji Miskin, Haji Piobang, jo Haji Sumanik. Satibonyo di tanah aia, mareka manjadi panyokong kuek gerakan Paderi dan manyebarlawehkan pamikiaan Islam nan murni di saluruah Minangkabau jo Mandailing. Galombang kaduo parantauan ka Timur Tangah tajadi pado mulo abaik ka-20, nan dimotori dek Abdul Karim Amrullah, Tahir Jalaluddin, Muhammad Jamil Jambek, jo Ahmad Khatib Al-Minangkabawi.
Salain ka Timur Tangah, pelajar Minangkabau banyak juo nan marantau ka Eropa. Mareka antaro lain Abdoel Rivai, Mohammad Hatta, Sutan Syahrir, Roestam Effendi, jo Mohammad Amir. Intelektual lain, Tan Malaka, iduik mangambaro di salapan nagara Eropa jo Asia, mambangun jaringan pagerakan kamerdekaan Asia. Sado pelajar Minang tasabuik, nan marantau ka Eropa sajak akhia abaik ka-19, manjadi pajuang kamerdekaan dan pandiri Republik Indonesia.[42]
Sabab Marantau[suntiang | suntiang sumber]
Faktor Budayo[suntiang | suntiang sumber]
Ado banyak panjalehsan tahadok fenomena iko, salah satu panyababnyo dek sistem kakarabaikan matrilineal. Jo sistem iko, panguasoan harato pusako dipacik dek kaum padusi sadangkan hak kaum lalaki dalam hal iko cukuik ketek. Salain itu, salapeh maso akil baliah para pamudo indak lai dapek lalok di rumah urang gaeknyo, karano rumah hanyo dipakai untuak kaum padusi basarato lakinyo, jo anak-anak.
Para parantau nan pulang ka kampung halaman, biasonyo ka mancaritoaan pangalaman marantau kapado anak-anak kampuang. Daya tariak kahidupan para parantau ikolah nan sangaik bapangaruah di kalangan masyarakaik Minangkabau sajak ketek. Siapo pun nan indak pernah mancubo pai marantau, mako inyo akan salalu disindia dek kawan-kawannyo.[43] Hal ikolah nan manyababkan kaum lalaki Minang mamiliah untuak marantau. Kini wanita Minangkabau pun alah lazim marantau. Indak hanyo karano alasan sato jo laki, tapi juo karano ciinan badagang, maniti karier jo malanjuikan pendidikan.
Manuruik Rudolf Mrazek, sosiolog Balando, duo tipologi budayo Minang, yakni dinamisme jo anti-parokialisme malahiakan jiwa merdeka, kosmopolitan, egaliter, jo bapandangan laweh, hal iko manyababkan tatanamnyo budayo marantau pado masyarakaik Minangkabau.[44] Samangaik untuak mangubah nasib jo mangaja ilmu dan kakayoan, sarato papatah Minang nan mangatokan Karatau madang dahulu, babuah babungo alun, marantau bujang dahulu, di rumah paguno balun (labiah ancak pai marantau dek di kampuang balun baguno) mangakibaikkan pamudo Minang untuak pai marantau sajak mudo.
Faktor Ekonomi[suntiang | suntiang sumber]
Panjalehsan lain adolah patumbuahan panduduak nan indak diiriangi jo batambahnyo sumber dayo alam nan dapek diolah. Jikok dulu hasia patanian jo pakabunan, sumber utamo tampek mareka iduik dapek mangiduiki keluarga, mako kini hasia sumber dayo alam nan manjadi panghasiaan utamo mareka itu tak cukuik lai mambari hasia untuak mamanuahi kabutuahan basamo, dek musti dibagi jo babarapo keluarga. Salain itu adolah tumbuhnyo kasampatan baru jo dibukanyo daerah parak jo patambangan. Faktor-faktor ikolah nan kudian mandorong urang Minang pai marantau mangadu nasib di nagari urang. Untuak kadatangan patamonya ka tanah rantau, biasonyo para parantau manatap talabiah dahulu di rumah dunsanak nan dianggap sabagai induak samang. Para parantau baru iko biasonyo baprofesi sabagai padagang ketek.
Salain itu, paekonomian masyarakaik Minangkabau sajak dulunyo alah ditopang jo kamampuan badagang, taUtamo untuak mandistribusikan hasia bumi mareka. Kawasan padalaman Minangkabau, sacaro geologis punyo cadangan bahan baku utamonyo ameh, timbago, timah, seng, merkuri, jo basi, sado bahan tasabuik alah mampu diolah dek mareka.[45] Sahinggo juluakan suvarnadvipa (pulau ameh) nan muncul pado carito legenda di India sabalun Masehi, kamungkinan dirujuak untuak pulau Sumatera dek karano hal iko.[46]
Padagang dari Arab pado abaik ka-9, alah malaporkan baso masyarakaik di pulau Sumatera alah manggunokan sajumlah ameh dalam padagangannyo. Kamudian dilanjuikkan pado abaik ka-13 dikatahui ado rajo di Sumatera nan manggunokan mahkota dari ameh. Tomé Pires kiro-kiro abaik ka-16 manyabuikan, baso ameh nan dipadagangkan di Malaka, Panchur (Barus), Tico (Tiku) jo Priaman (Pariaman), barasa dari kawasan padalaman Minangkabau. Disabuikan juo kawasan Indragiri pado sahiliaan Batang Kuantan di pasisia timur Sumatera, marupoan pusek palabuahan dari rajo Minangkabau.[47]
Dalam batu basurek nan ditinggakan dek Adityawarman disabuik baso baliau adolah panguaso bumi ameh. Hal ikolah manjadi salah satu panyabab, mandorong Balando mambangun palabuahan di Padang[48] dan sampai pado abaik ka-17 Balando masih manyabuik nan manguasoi ameh kapado rajo Pagaruyuang.[49] Kamudian maminta Thomas Diaz untuak manyalidiaki hal tasabuik, dari laporannyo liau mamasuaki padalaman Minangkabau dari pasisia timur Sumatera dan baliau bahasia basuo jo salah surang rajo Minangkabau wakatu itu (Rajo Buo), dan rajo itu manyabuikan baso salah satu karajo masyarakaiknyo adolah pandulang ameh.[50]
Samantaro itu dari catatan para geologi Balando, pado sahiliaan Batanghari dijumpoi 42 tampek bakeh panambangan ameh jo kadalaman mancapai 60 m sarato di Kurinci wakatu itu, mareka masih basobok jo para pandulang ameh.[51] Sampai abaik ka-19, legenda akan kanduangan ameh padalaman Minangkabau, masih mandorong Raffles untuak mambuktikannyo, sahinggo baliau tacataik sabagai urang Eropa patamo nan bahasia mancapai Pagaruyuang malalui pasisia barat Sumatera.[52]
Faktor Parang[suntiang | suntiang sumber]
"Urang Minang marupoan masyarakaik nan gelisah, jo tradisi pambarontakan sarato palawanan nan panjang. Salalu maraso bangga jo palawanan mareka tahadok kakuatan lua, baiak dari Jawa maupun Eropa".[53]
— Pandapaik dari Audrey R. Kahin.
Babarapo paparangan juo manimbulkan galombang papindahan masyarakaik Minangkabau taUtamo dari daerah konflik, salapeh Parang Padri,[54] muncul pambarontakan di Batipuh manantang tanam paso Belanda, disusul pambarontakan Siti Manggopoh dalam Parang Belasting manantang belasting jo pambarontakan komunis tahun 1926–1927.[53] Salapeh kamerdekaan muncul PRRI nan juo manyababkan timbulnyo eksodus gadang-gadangan masyarakaik Minangkabau ka daerah lain.[41] Dari babarapo palawanan jo paparangan iko, manampakkan karakter masyarakaik Minang nan indak manyukoi panindasan. Mareka ka malakukan palawanan jo kakuatan fisik, namun jikok indak talok mareka labiah mamiliah pai maninggakan kampuang halaman (marantau). Urang Sakai badasakan carito turun tamurun dari para tatuonyo manyabuikan baso mareka barasa dari Pagaruyuang.[55] Urang Kubu manyabuik baso urang dari Pagaruyuang adolah saudaro mareka. Kamungkinan masyarakaik tarasiang iko tamasuak masyarakaik Minang nan malakukan resistansi jo maninggakan kampuang halaman mareka dek karano indak amuah manarimo parubahan nan tajadi di nagari mareka. De Stuers sabalunnyo malaporan juo baso masyarakaik Padangsche Bovenlanden sangaik babedo jo masyarakaik di Jawa, di Pagaruyuang liau manyaksikan masyarakaik satampek baitu pacayo diri dan indak minder jo urang Eropa. Balliau marasokan surang, panduduak lokal lalu lalang baitu sajo dihadokannyo tanpa liau mandapek pAlakuan istimewa, malah ado panduduak lokal mamintak rokoknyo, sarato mamintak liau manyuluikan api untuak rokok tasabuik.[27]
Marantau dalam Sastra[suntiang | suntiang sumber]
Fenomena marantau dalam masyarakaik Minangkabau, tanyato acok manjadi sumber inspirasi bagi para pakarajo seni, tarutamo sastrawan. Hamka, dalam novelnyo Merantau ke Deli, bacarito soal pangalaman iduik parantau Minang nan pai ka Deli dan manikah jo padusi Jawa. Novelnyo nan lain Tenggelamnya Kapal Van der Wijck juo bacarito soal kisah anak parantau Minang nan pulang kampuang. Di kampuang, inyo manghadapi kandalo dek masyarakaik adaik Minang nan marupoan induk bakonyo surang. Salain novel karya Hamka, novel karya Marah Rusli, Sitti Nurbaya jo Salah Asuhannyo Abdul Muis juo mancaritokan kisah parantau Minang. Dalam novel-novel tasabuik, dikisahkan manganai pasingguangan pamudo parantau Minang jo adaik budayo Barat. Novel Negeri 5 Menara karya Ahmad Fuadi, mangisahkan parantau Minang nan baraja di pesantren Jawa jo akhianyo manjadi urang nan barasia. Dalam bantuak nan babedo, lewat karyanyo nan bajudul Kemarau, A.A Navis mangajak masyarakaik Minang untuak mambangun kampuang halamannyo nan banyak di tingga pai marantau.
Novel nan bacarito soal parantau Minang tasabuik, biasonyo baisi kritik sosial dari panulih kapado adaik budayo Minang nan kolot jo tatingga. Salain dalam bantuak novel, kisah parantau Minang juo dikisahkan dalam film Merantau karya sutradara Inggirih, Gareth Evans.
Kumpulan sub-etnik[suntiang | suntiang sumber]
Aneuk Jamee[suntiang | suntiang sumber]
Aneuk Jamee marupoan kalompok nan ado di sapanjang pasisia barat Aceh. Dari segi bahaso, mareka masih babahaso Minangkabau dialek Aneuk Jamee. Manuruik sijarah, mareka barasa dari pasisia Ranah Minang nan pado wakatu itu masih dalam kuaso Kasultanan Aceh. Urang Aceh manyabuik mareka sabagai Aneuk Jamee nan baarati 'anak tamu' atau 'pandatang'.
Umumnyo mareka tingga di sakaliliang Kabupaten Aceh Barat Daya, Aceh Selatan, Nagan Rayo, jo sabagian kaciak di sakaliliang Meulaboh, Aceh Barat.
Minangkabau Negeri Sembilan[suntiang | suntiang sumber]
Pado mulonyo abaik ka-14, urang-urang Minangkabau datang ka Negeri Sembilan malalui Melaka hinggo sampai ka Rembau. Urang Minangkabau iko hiduik basomo jo panduduak asa yaitu, Orang Asli sacaro damai. Dek itu tajadilah panikahan antaro urang-urang Minangkabau jo panduduak asli jo katurunan mareka dinamokan suku Biduanda. Suku Biduanda iko adolah pawaris utamo Negeri Sembilan jo apobilo nak mamiliah surang pamimpin mako hanyo mareka dari suku Biduanda ikolah nan ka dipilih. Urang-urang Minangkabau nan datang kamudian adolah dari suku kampuang-kampuang asa mareka di Minangkabau. Pado galombang awal kabanyakan nan tibo adolah dari Tanah Datar jo Payakumbuh.
Dari suku Biduanda ikolah asanyo pambasa-pambasa Negeri Sembilan nan dipanggia 'Panghulu' jo kamudiannyo 'Undang'. Sabalun ado institusi Yang di-Pertuan Besar, Negeri Sembilan ado di bawah naungan Karajaan Melayu Johor.
Ughang Kampau (Ocu) jo Kuantan[suntiang | suntiang sumber]
Urang Kampar atau disabuik Ughang Kampau manuruik dialek Ocu (Kampar), marupoan kalompok nan tingga di Kabupaten Kampar, Riau nan manggunokan bahaso Ocu (Salah satu dialek bahaso Minang di Kampar). Istilah lain nan marujuak ka namo kalompok iko adolah Ughang Ocu. Kato Ocu bagi masyrakaik Kampar dipagunokan untuak manyabuik anak ka ampek baiak itu laki-laki atau padusi jo sataruihnyo disabuik baitu. Kamungkinan gadang kato tasabuik barasa dari kato Onsu nan punyo arati Bonsu.
Mareka bisa ditamukan juo di sabagian gadang daerah Riau, sarupo Siak, Bengkalis, Ujung Batu, Pelalawan, Selat Panjang, jo lain-lain. Salain itu masyarakaik Kampar banyak bamukim di Malaysia co di Kuantan (Pahang), Sabak Bernam, Teluk Intan, jo Negeri Sembilan.
Ado 3 pandapaik manganai Ughang Ocu iko. Pandapaik partamo mangatokan baso Ughang Ocu marupoan urang Minang jo bahkan barasa dari Sumatera Barat. Hal iko dek adaik, bahaso, budayo, sistem pamarintahan, jo gaya bangunan nan lai samo. Pandapaik kaduo mangatokan Ughang Ocu marupoan urang Melayu Daratan. Pandapaik katigo, umumnyo barasa dari Ughang Ocu itu surang, mangatokan baso urang Kampar itu suku banso surang, bukan Minang juo bukan Melayu.[56]
Ughang Rao[suntiang | suntiang sumber]
Ughang Rao disabuik juo Ughang Rawo atau Rawa, marupoan istilah nan hanyo ado di Malaysia. Istilah iko marujuak pado komunitas urang Minang nan tingga di Malaysia Barat. Komunitas iko datang dari Rao Mapat Tunggul, Pasaman, Sumatera Barat, antaro taun 1773 jo 1848 ka Negeri Sembilan, antaro taun 1857 jo 1863 ka Pahang, antaro 1867 jo 1873 ka Selangor, jo taakhia antaro 1875 jo 1876 ka Perak jo sabagian ka Kelantan. Daerah nan tabanyak diuni Ughang Rao adolah Gopeng, Perak. Bahaso nan dipakai adolah bahaso Minang dialek Rao
Urang Minangkabau jo Kiprahnyo[suntiang | suntiang sumber]
Urang Minang tanamo sabagai kalompok nan tapelajar, dek sabab itu pulo mareka manyebar di saluruah Indonesia bahkan manca-nagara dalam babagai macam profesi jo kaahlian, antaro lain sabagai politisi, panulih, ulama, pangaja, jurnalis, jo padagang. Badasakan jumlah populasi nan relatif kaciak (2,7% dari panduduak Indonesia), Minangkabau marupoan salah satu suku tasukses jo banyak pancapaian.[34] Majalah Tempo dalam edisi khusus tahun 2000 mancataik baso 6 dari 10 tokoh pantiang Indonesia di abaik ka-20 marupoan urang Minang.[57] 3 dari 4 urang pandiri Republik Indonesia adolah putra-putra Minangkabau.[58][59]
Kabarasiaan jo kasuksesan urang Minang banyak diraih katiko ado di parantauan. Sajak dulu mareka alah pai marantau ka babagai daerah di Jawa, Sulawesi, semenanjung Malaysia, Thailand, Brunei, hinggo Philipina. Pado tahun 1390, Rajo Bagindo mandirikan Kasultanan Sulu di Filipina selatan.[33] Pado abaik ka-14 urang Minang malakukan migrasi ka Nagari Sambilan, Malaysia jo mangangkek rajo untuak nagari baru tasabuik dari kalangan mareka. Di akhia abaik ka-16 atau awal abaik ka-17, babarapa ulama Minangkabau sarupo Tuan Tunggang Parangan, Dato ri Bandang, Dato ri Patimang, Dato ri Tiro, jo Dato Karama, manyebarkan Islam di Kalimantan, Sulawesi, jo Kapulauan Nusa Tenggara.
Kadatangan reformis Muslim nan manuntuik ilmu di Kairo jo Mekkah mamangaruahi sistem pendidikan di Minangkabau. Sikolah Islam modern Sumatera Thawalib jo Diniyah Putri, banyak malahiakan aktivis nan baparan dalam proses kamerdekaan, antaro lain A.R Sutan Mansur, Siradjuddin Abbas, jo Djamaluddin Tamin.
Pado periode 1920–1960, banyak politisi Indonesia bapangaruah lahia dari ranah Minangkabau. Manjadi salah satu motor pajuangan kamerdekaan Asia, pado tahun 1923 Tan Malaka tapiliah manjadi wakil Komunis Internasional untuak wilayah Asia Tenggara. Politisi Minang lainnyo Muhammad Yamin, manjadi palopor Sumpah Pemuda nan mampasatukan saluruh rakyat Hindia-Balando. Di dalam Volksraad, politisi asa Minang-lah nan paliang vokal. Mareka antaro lain Jahja Datoek Kajo, Agus Salim, jo Abdul Muis. Tokoh Minang lainnyo Mohammad Hatta, mAnjadi ko-proklamator kamerdekaan Indonesia. Salapeh kamerdekaan, ampek urang Minangkabau duduak sabagai pardano mantari (Sutan Syahrir, Mohammad Hatta, Abdul Halim, Muhammad Natsir), surang sabagai presiden (Assaat), surang sabagai wakil presiden (Mohammad Hatta), surang manjadi pimpinan parlemen (Chaerul Saleh), dan puluahan nan manjadi mantari, di antaro nan cukuik tanamo iolah Azwar Anas, Fahmi Idris, jo Emil Salim. Emil bahkan manjadi urang Indonesia talamo nan duduak di kamantarian RI. Minangkabau, salah satu dari duo etnis salain etnis Jawa, nan salalu punyo wakil dalam satiok kabinet pamarintahan Indonesia. Salain di pamarintahan, pado maso Demokrasi liberal parlemen Indonesia didominasi dek politisi Minang. Mareka tagabuang kadalam aneka macam partai jo ideologi, islamis, nasionalis, komunis, jo sosialis.
Salain manjabaik gubernur provinsi Sumatera Tangah jo Sumatera Barat, urang Minangkabau juo duduak sabagai gubernur provinsi lain di Indonesia. Mareka adolah Datuk Djamin (Jawa Barat), Daan Jahja (Jakarta), Muhammad Djosan jo Muhammad Padang (Maluku), Anwar Datuk Madjo Basa Nan Kuniang jo Moenafri (Sulawesi Tengah), Adenan Kapau Gani, Mohammad Isa, jo Rosihan Arsyad (Sumatera Selatan), Eny Karim (Sumatera Utara), sarato Djamin Datuk Bagindo (Jambi).[60]
Babarapo partai politik Indonesia didirikan dek politisi Minang. PARI jo Murba didirikan dek Tan Malaka, Partai Sosialis Indonesia dek Sutan Sjahrir, PNI Baru dek Mohammad Hatta, Masyumi dek Mohammad Natsir, Perti dek Sulaiman ar-Rasuli, jo Permi dek Rasuna Said. Salain mandirikan partai politik, politisi Minang juo banyak mangasiakan buku-buku nan manjadi bacoan wajib para aktivis pagerakan.
Panulih Minang banyak mamangaruahi pakambangan bahaso jo sastra Indonesia. Mareka mangambangkan bahaso malalui babagai macam karya tulih jo kaahlian. Marah Rusli, Abdul Muis, Idrus, Hamka, jo A.A Navis bakarya malalui panulisan novel. Nur Sutan Iskandar novelis Minang lainnyo, tacataik sabagai panulis novel Indonesia nan paliang produktif. Chairil Anwar jo Taufik Ismail bakarya lewat panulisan puisi. Sarato Sutan Takdir Alisjahbana jo Sutan Muhammad Zain, duo ahli tata bahaso nan malakukan modernisasi bahaso Indonesia sahinggo bisa manjadi bahaso pasatuan nasional. Novel-novel karya sastrawan Minang sarupo Sitti Nurbaya, Salah Asuhan, Tenggelamnya Kapal Van Der Wijck, Layar Terkembang, jo Robohnya Surau Kami alah manjadi bahan bacoan wajib bagi siswa sakolah di Indonesia jo Malaysia.
Salain malalui karya sastra, pangambangan bahaso Indonesia banyak pulo dilakukan jo jurnalis Minang. Mareka antaro lain Djamaluddin Adinegoro, Rosihan Anwar, jo Ani Idrus. Salain Abdul Rivai nan dijuluaki sabagai Parintih Pers Indonesia, Rohana Kudus nan manabikkan Sunting Melayu, manjadi wartawan sakaligus pamiliak koran wanita patamo di Indonesia.
Di sampiang manjadi politisi jo panulih, kiprah Urang Minang juo cukuik manonjol di bidang intelektualisme.[61] Kabiasoan mareka nan suko bapikia jo manalaah, alah malahiakan babarapo pakar di dunia kadotoran, humaniora, hukum, jo ekonomi, nan kasadonyo mambarikan sumbangan gadang tahadok banso Indonesia. Di antaro mareka nan cukuik dikana adolah Ahmad Syafii Maarif, Hazairin, Syahrir, Taufik Abdullah, jo Azrul Azwar.
Di Indonesia jo Malaysia, salain urang Tionghoa, urang Minang juo tanamo sabagai pangusaho ulung. Banyak pangusaho Minang sukses babisnis di bidang padagangan tekstil, rumah makan, pahotelan, pendidikan, kauangan, jo kasihaikan. Di antaro figur pangusaho sukses adolah, Abdul Latief (pamiliak ALatief Corporation), Basrizal Koto (pamiliak pataranakan jawi tagadang di Asia Tenggara), Hasyim Ning (pangusaho parakikan oto patamo di Indonesia), dan Tunku Tan Sri Abdullah (pamiliak Melewar Corporation Malaysia).
Banyak pulo urang Minang nan sukses di dunia hiburan, baiak sabagai sutradara, produser, panyanyi, maupun artis. Sabagai sutradara jo produser ado Usmar Ismail, Asrul Sani, Djamaludin Malik, dan Arizal. Arizal bahkan manjadi sutradara dan produser film nan paliang banyak manghasiakan karya. Sakurang-kurangnyo 52 film jo 8 sinetron dalam 1.196 episode alah dihasiakannyo. Pamaran jo panyanyi Minang nan tanamo babarapo di antaronyo adolah Afgan Syah Reza, Dorce Gamalama, Marshanda, Eva Arnaz, jo Nirina Zubir. Pakarajo seni lainnyo, ratu kuis Ani Sumadi, manjadi palopor dunia pakuisan di Indonesia. Salain mareka, Soekarno M. Noer basarato putranyo Rano Karno, mungkin manjadi pakarajo hiburan paliang sukses di Indonesia, baiak sabagai aktor maupun sutradara film. Pado tahun 1993, Karno's Film parusahoan film miliak keluarga Soekarno, mamproduksi film seri jo paringkek tatinggi sapanjang sijarah pafilman Indonesia, Si Doel Anak Sekolahan.
Di Malaysia jo Singapura, kontribusi urang Minangkabau juo cukuik gadang. Pado tahun 1723, Sultan Abdul Jalil Rahmad Syah I, duduak sabagai sultan Johor sabalun akhianyo mandirikan Karajaan Siak di daratan Riau.[62] Di awal abaik ka-18, Nakhoda Bayan, Nakhoda Intan, dan Nakhoda Kecil manamukan Pulau Pinang.[63] Tahun 1773, Rajo Melewar diutuih Pagaruyuang untuak mamimpin rantau Negeri Sembilan. Baliau juo manyebarkan Adaik Parpatiah jo Adaik Tumenggung, nan sampai kini masih balaku di Samananjuang Malaya. Manjalang maso kamerdekaan babarapo politisi Minang mandirikan partai politik. Di antaronyo adolah Ahmad Boestamam nan mandirikan Parti Rakyat Malaysia jo Rashid Maidin nan mangikrarkan Parti Komunis Malaya. Salapeh kamerdekaan Tuanku Abdul Rahman manjadi Yang Dipertuan Agung patamo Malaysia, sadangkan Rais Yatim, Amirsham Abdul Aziz, jo Abdul Samad Idris, duduak di kurisi kabinet. Babarapo namo lainnyo nan cukuik bajaso adolah Sheikh Muszaphar Shukor (astronot patamo Malaysia), Muhammad Saleh Al-Minangkabawi (kadi basa Karajaan Perak), Tahir Jalaluddin Al-Azhari (ulama takamuko), Adnan bin Saidi (pajuang kamerdekaan Malaysia), jo Abdul Rahim Kajai (parintih pers Malaysia). Di Singapura, Mohammad Eunos Abdullah jo Abdul Rahim Ishak muncul sabagai politisi Singapura takamuko, Yusof bin Ishak manjadi presiden patamo Singapura, jo Zubir Said manciptakan lagu kabansoan Singapura Majulah Singapura.
Babarapo tokoh Minang juo punyo reputasi internasional. Di antaronyo, Roestam Effendi nan mawakiakan Partai Komunis Balando, jo manjadi urang Hindia patamo nan duduak sabagai anggota parlemen Balando.[64] Di Arab Saudi, Ahmad Khatib Al-Minangkabawi, manjadi ciek-cieknyo urang non-Arab nan pernah manjabaik imam basaMasjidil Haram, Mekkah. Mohammad Natsir, salah surang tokoh Islam takamuko, pernah manduduaki posisi presiden Liga Muslim sa-Dunia (World Moslem Congress) jo katuo Dewan Musajik sa-Dunia. Samantaro itu Azyumardi Azra, manjadi urang patamo di lua warga nagara Persemakmuran nan mandapek gala Sir dari Karajaan Inggirih.[65]
Rujuakan[suntiang | suntiang sumber]
Daftar pustako[suntiang | suntiang sumber]
- Dobbin, Christine (1983). Islamic Revivalism in a Changing Peasant Economy: Central Sumatra, 1784–1847. Curzon Press. ISBN 0-7007-0155-9.
- Frey, Katherine Stenger (1986). Journey to the land of the earth goddess. Gramedia Publishing.
- Kahin, Audrey (1999). Rebellion to Integration: West Sumatra and the Indonesian Polity. Amsterdam University Press. ISBN 90-5356-395-4.
- Sanday, Peggy Reeves (2004). Women at the Center: Life in a Modern Matriarchy. Cornell University Press. ISBN 0-8014-8906-7.
- Summerfield, Anne (1999). Walk in Splendor: Ceremonial Dress and the Minangkabau. UCLA. ISBN 0-930741-73-0.
Rujuakan[suntiang | suntiang sumber]
- ^ Suryadinata, Leo (2003). Indonesia's Population, Ethnicity and Religion in a Changing Political Landscape. Institute of Southeast Asian Studies. ISBN 981-230-212-3.
- ^ Kewarganegaraan, Suku Bangsa, Agama dan Bahasa Sehari-hari Penduduk Indonesia Hasil Sensus Penduduk 2010. Badan Pusat Statistik. 9 Januari 2011. ISBN 9789790644175. http://sp2010.bps.go.id/files/ebook/kewarganegaraan%20penduduk%20indonesia/index.html. Diakses pado 24 Agustus 2012.
- ^ "Laporan Kiraan Permulaan 2010". Jabatan Perangkaan Malaysia. pp. iv. Diarsipan dari nan asli pada 27 Desember 2010. http://web.archive.org/web/20101227065717/http://www.statistics.gov.my/ccount12/click.php?id=2127. Diakses pado 24 Januari 2011.
- ^ Josselin de Jong, P.E. de (1960). Minangkabau and Negeri Sembilan: Socio-Political Structure in Indonesia. Jakarta: Bhartara.
- ^ Ramli, A. (2008). Masakan Padang: Populer & Lezat. Niaga Swadaya. ISBN 978-979-1477-09-3.
- ^ a b c Batuah, A. Dt.; Madjoindo, A. Dt. (1959). Tambo Minangkabau dan Adatnya. Jakarta: Balai Pustaka.
- ^ Reid, Anthony (2001). "Understanding Melayu (Malay) as a Source of Diverse Modern Identities". Journal of Southeast Asian Studies 32 (3): 295–313. doi:10.1017/S0022463401000157.
- ^ Westenenk, L.C. (1918). De Minangkabausche Nagari. Weltevreden: Visser. p. 59.
- ^ Koning, Juliette (2000). Women and Households in Indonesia: Cultural Notions and Social Practices. Routledge. ISBN 0-7007-1156-2.
- ^ Simanjuntak, Mengantar, (1982), Aspek bahasa dan pengajaran, Sarjana Enterprise.
- ^ Garry, J., Carl R., Rubino, G., (2001), Facts about the world's languages: an encyclopedia of the world's major languages, past and present, H.W. Wilson, ISBN 0-8242-0970-2.
- ^ Phillips, N. (1981). Sijobang: sung narrative poetry of West Sumatra. Cambridge University Press. ISBN 978-0-521-23737-6.
- ^ Pauka, K. (1998). Theater and martial arts in West Sumatra: Randai and silek of the Minangkabau. Ohio University Press. ISBN 978-0-89680-205-6.
- ^ Suryadi (2010). Masa Depan Seni Bersilat Lidah Minangkabau. Padang Ekspres.
- ^ Graves, Elizabeth E. (2007). Asal-usul Elite Minangkabau Modern: Respons Terhadap Kolonial Belanda Abad XIX/XX. Jakarta: Yayasan Obor Indonesia. ISBN 978-979-461-661-1.
- ^ Sayuti, Azinar; Abu, Rifai (1985). Departemen Pendidikan dan Kebudayaan, Proyek Inventarisasi dan Dokumentasi Kebudayaan Daerah. pp. 202.
- ^
- ^ Owen, Sri (1993). The Rice Book. Doubleday. ISBN 0-7112-2260-6.
- ^ Owen, Sri (1994). Indonesian Regional Food and Cookery Doubleday. London dan Sydney: Frances Lincoln Ltd. ISBN 978-1862056787.
- ^ "World's 50 Most Delicious Foods by CNN GO". 7 September 2011. http://www.cnngo.com/explorations/eat/readers-choice-worlds-50-most-delicious-foods-012321. Diakses pado 18 Mai 2012.
- ^ Pudji Rahayu, Winiati. "Aktivitas Antimikroba Bumbu Masakan Tradisional Hasil Olahan Industri Terhadap Bakteri Patogen Perusak". http://repository.ipb.ac.id/bitstream/handle/123456789/41871/BULETIN.
- ^ Kutipan rusak: Tag
indak sah; indak ado teks untuak ref banamo
De_Jong
- ^ Graves (1981). hlm. 11.
- ^ Stibbe (1869). Het Soekoebestuur in de Padangsche Bovenlanden. p. 33.
- ^ Graves (1981). hlm. 25.
- ^ a b De Stuers, Hubert Joseph Jean Lambert (30 Agustus 1825). Laporan Kepada Gubernur Jendral. p. 33. Exhibitum. 24 Agustus 1826. No. 41.
- ^ Bonner, Robert Johnson (1933). Aspects of Athenian Democracy Vol. 11. University of California Press. pp. 25-86.
- ^ Graves (1981). hlm. 40.
- ^ "Tabel Hasil Sensus Penduduk 2010 Provinsi DKI Jakarta". Badan Pusat Statistik. http://www.bps.go.id/aboutus.php?sp=0&kota=31. Diakses pado 11 Maret 2012.
- ^ "Key Summary Statistics For Local Authority Areas, Malaysia 2010". http://www.statistics.gov.my/portal/download_Population/files/population/03ringkasan_kawasan_PBT_Jadual1.pdf. Diakses pado 14 Juni 2012.
- ^ Badan Pusat Statistik, Sensus 2000.
- ^ a b c Naim, Mochtar. Merantau, Minangkabau Voluntary Migration. University of Singapore.
- ^ a b Kato, Tsuyoshi (2005). Adat Minangkabau dan Merantau dalam Perspektif Sejarah. Balai Pustaka. ISBN 979-690-360-1.
- ^ "Peran Budaya Melayu dan Kewirausahaan". Bappeda Kota Pekanbaru. http://bappeda.pekanbaru.go.id/artikel/1/peran-budaya-melayu-dan-kewirausahaan/page/2/.
- ^ Andaya, Barbara Watson (1997). Recreating a Vision. Daratan and Kepulauan in Historical Context. pp. 503.
- ^ Munoz, Paul Michel (2006). Early Kingdoms of the Indonesian Archipelago and the Malay Peninsula.
- ^ Dobbin, Christine. Gejolak Ekonomi, Kebangkitan Islam, dan Gerakan Paderi, Minangkabau 1784–1847.
- ^ "Melayu-Bugis-Melayu dalam Arus Balik Sejarah". www.rajaalihaji.com. 24 Desember 2008. http://www.rajaalihaji.com/id/article.php?a=YURIL3c%3D=. Diakses pado 22 Juli 2011.
- ^ Castles, Lance (1967). Religion, Politics, and Economic Behaviour in Java: The Kudus Cigarette Industry. Yale University.
- ^ a b Syamdani (2009). PRRI, Pemberontakan atau Bukan. Media Pressindo. ISBN 978-979-788-032-3.
- ^ Poeze, Harry A.. In Het Land van de Overheerser: Indonesiër in Nederland 1600-1950.
- ^ Radjab, Muhammad (1950). Semasa Ketjil di Kampung (1913-1928): Autobiografi Seorang Anak Minangkabau. Jakarta: Balai Pustaka.
- ^ "Prof. Dr. H. Ahmad Syafii Ma'arif, Satu Nomor Contoh Produk Tradisi Merantau". ANTARA. 5 Nopember 2008. http://www.antara-sumbar.com/id/index.php?sumbar=perspektif&j=&id=1. Diakses pado 22 Juli 2011.
- ^ Van R.W., Bemmelen (1970). The Geology of Indonesia. The Haque.
- ^ P., Wheatley (1961). The Golden Khersonese. Kuala Lumpur. pp. 177-184.
- ^ A., Cortesao (1944). The Suma Oriental of Tome Pires. London: Hakluyt Society.
- ^ W., Marsden (1811). The History of Sumatra. London.
- ^ NA, VOC (1277). Mission to Pagaruyung. Fols. 1027r-v.
- ^ De Haan, F. (1896). Naar Midden Sumatra in 1684. Batavia: Albrecht & Co.
- ^ A., Tobler (1911). Djambi-Verslag. Jaarboek van het Minjwezen in Nedelandsch Oost-Indie: Verhandelingen. XLVII/3.
- ^ Raffles, Sophia (1830). Memoir of the Life and Public Services of Sir Thomas Stamford Raffles. London: J. Murray.
- ^ a b Kahin, Audrey R. (2005). Dari Pemberontakan ke Integrasi: Sumatera Barat dan Politik Indonesia, 1926-1998. Yayasan Obor Indonesia. ISBN 978-979-461-519-5.
- ^ Kutipan rusak: Tag
indak sah; indak ado teks untuak ref banamo
Nain
- ^ Suparlan, Parsudi (1995). pp. 73.
- ^
- ^ Majalah Tempo Edisi Khusus Tahun 2000. Desember 1999.
- ^ Tim Wartawan Tempo (2010). 4 Serangkai Pendiri Republik. Jakarta: Kepustakaan Populer Gramedia.
- ^ Ampek pandiri Republik Indonesia adolah Soekarno, Hatta, Sutan Sjahrir, jo Tan Malaka.
- ^ "Budaya Merantau Orang Minang (1) Kalaulah di Bulan Ada Kehidupan". Pos Metro Padang. 10 Oktober 2008. http://www.posmetropadang.com.+October. Diakses pado 24 Juli 2011. {{Fix | subst = {{subst:substcheck}} | special = [pranala mati]
- ^ Azyumardi, Azra (2008). Membangkik Batang Tarandam, Reinventing Indonesia: Menemukan Kembali Masa Depan Bangsa. Mizan.
- ^ Cave, J.; Nicholl, R; Thomas, P. L.; Effendy, T. (1989). Syair Perang Siak: A Court Poem Presenting the State Policy of a Minangkabau Malay Royal Family in Exile. Malaysian Branch of the Royal Asiatic Society.
- ^ "Losing a Big Part of Our Heritage". New Straits Times. http://www.nst.com.my/opinion/columnist/losing-a-big-part-of-our-heritage-1.35675.
- ^ "Mengenang Sastrawan Rustam Effendi". Tempo Interaktif. 2 Juni 1979. http://www.tempointeraktif.com/hg/caping/1979/06/02/mbm.19790602.CTP54667.id.html. Diakses pado 22 Juli 2011.
- ^ "Sir Azra dan Islam Indonesia". Okezone.com. http://news.okezone.com/read/2010/10/08/58/380387/sir-azra-dan-islam-indonesia.
Pautan lua[suntiang | suntiang sumber]
- (Indonesia) RantauNet, milis komunitas Minangkabau yang pertama dan terbesar (sejak 1993).
- (Indonesia) Cimbuak.net, komunitas virtual masyarakat Minangkabau di dunia maya.
- (Indonesia) Kaskus Regional Minang, komunitas daring masyarakat Minangkabau di Kaskus.
- (Indonesia) MinangForum.Com, forum komunitas masyarakat Minangkabau.
Aceh • Akit • Alas • Anak Dalam • Bangka • Batak (Angkola • Karo • Mandailing • Pakpak • Samosir • Simalungun) • Batin • Toba • Col • Daya • Duano• Enggano • Gayo • Haji • Haloban • Jambi • Kaur • Kurinci • Kluet • Komering • Laut • Lampung (Api • Nyo) • Lekon • Lematang • Lembak • Lubu • Melayu • Mentawai • Minangkabau (Aneuk Jamee • Kampar) • Musi • Nasal • Nias • Palembang • Pasemah • Pekal • Penesak • Petalangan • Rawas • Rejang • Sekak Bangka • Semendo • Serawai • Sigulai • Simeulue • Singkil • Talang Mamak • Tamiang
Abui • Adang • Adonara • Alor • Amarasi • Anakalangu • Atoni • Bali • Bilba • Bima • Blagar • Boti • Bunak • Dela-Oenale • Dengka • Dhao • Ende • Hamap • Helong • Ile Ape • Kabola • Kafoa • Kamang • Kambera • Kedang • Kelon • Kemak • Ke'o • Kepo' • Kodi • Komodo • Kui • Kula • Lamaholot • Lamalera • Lamatuka • Lamboya • Lamma • Laura • Lembata Barat • Lembata Selatan • Levuka • Lewo Eleng • Lewotobi • Lio • Lole • Melayu Bali • Melayu Kupang • Melayu Larantuka • Mamboru • Manggarai • Nage • Nedebang • Ngada • Ngada Timur • Palue • Rajong • Rembong • Retta • Ringgou • Riung • Rongga • Sabu • Sasak • Sawila • Sika • So'a • Sumba • Sumbawa • Tambora • Tereweng • Termanu • Tetun • Tewa • Tii • Uab Meto • Wae Rana • Wanukaka • Wejewa • Wersing
Abal • Agabag • Ampanang • Aoheng • Bahau • Bakati' • Bekati' Rara • Bekati' Sara • Bakumpai • Banjar • Basap • Bawo • Benyadu' • Bentian • Benuaq • Berau • Bidayuh (Biatah • Bukar-Sadong) • Bolongan • Bukit (Pitap) • Bukitan • Burusu • Dusun (Deyah • Malang • Witu) • Embaloh • Iban (Mualang • Seberuang) • Jangkang • Kanayatn • Kayan (Busang • Mahakam • Sungai Kayan • Mendalam • Wahau) • Kebahan • Kelabit • Kembayan • Keninjal • Kenyah (Kelinyau • Wahau • Lebu' Kulit) • Kohin • Krio • Kutai (Kota Bangun • Tenggarong) • Lawangan • Lengilu • Lun Bawang • Ma'anyan • Mali • Mayau • Melayu Dayak • Modang • Ngaju (Barangas • Katingan) • Okolod • Ot Danum (Limbai) • Paku • Pasir • Pesaguan • Punan (Aput • Bukat • Hovongan • Kereho • Merah • Merap • Tubu) • Putoh • Ribun • Sa'ban • Sambas • Sanjau Basap • Sanggau • Segai • Selungai Murut • Semandang • Sembakung Murut • Siang Murung • Tagal Murut • Taman • Tausug • Tawoyan • Tidung • Tunjung • Uma' Lasan • Uma' Lung • Wehea
Andio • Aralle-Tabulahan • Bada • Bahonsuai • Bajau • Balaesang • Balantak • Bambam • Banggai • Bantik • Baras • Batui • Behoa • Bentong • Bintauna • Boano • Bobongko • Bolango • Bonerate • Budong-Budong • Bugih • Bungku • Buol • Busoa • Buton • Campalagian • Cia-Cia • Dakka • Dampelas • Dondo • Duri • Enrekang • Gorontalo • Kaidipang • Kaili (Kaili Da'a • Kaili Ledo • Kaili Unde) • Kaimbulawa • Kalao • Kalumpang • Kamaru • Kioko • Kodeoha • Konjo Pegunungan • Konjo Pesisir • Koroni • Kulisusu • Kumbewaha • Laiyolo • Lasalimu • Lauje • Lemolang • Liabuku • Lindu • Lolak • Maiwa • Makassar • Melayu Makassar • Melayu Manado • Malimpung • Mamasa • Mamuju • Mandar • Melayu Bugis • Minahasa • Moma • Mongondow • Mori (Mori Atas • Mori Bawah) • Moronene • Muna • Napu • Padoe • Pamona • Panasuan • Pancana • Pannei • Pendau • Polahi • Ponosakan • Rahambuu • Rampi • Ratahan • Saluan • Sangir • Sarudu • Sedoa • Seko Padang • Seko Tengah • Selayar • Suwawa • Tae' • Taje • Tajio • Talaud • Taloki • Talondo' • Toala' • Tolaki • Tomadino • Tombelala • Tombulu • Tomini • Tondano • Tonsawang • Tonsea • Tontemboan • Topoiyo • Toraja • Totoli • Tukang Besi Selatan • Tukang Besi Utara • Ulumanda' • Uma • Wana • Waru • Wawonii • Wolio • Wotu
Alfur • Alune • Amahai • Ambelau • Aputai • Asilulu • Babar Tenggara • Babar Utara • Banda • Barakai • Bati • Batuley • Benggoi • Boano • Bobot • Buli • Buru • Dai • Damar Barat • Damar Timur • Dawera-Daweloor • Dobel • Elpaputih • Emplawas • Fordata • Galela • Gamkonora • Gane • Gebe • Geser-Gorom • Gorap • Haruku • Hitu • Horuru • Hoti • Huaulu • Hukumina • Hulung • Ibu • Ili'uun • Imroing • Kadai • Kaibobo • Kamarian • Kao • Karey • Kayeli • Kei • Kisar • Koba • Kola • Kompane • Kur • Laba • Laha • Larike-Wakasihu • Latu • Leti • Liana-Seti • Lisabata-Nuniali • Lisela • Lola • Loloda • Lorang • Loun • Luang • Luhu • Maba • Makian Barat • Makian Timur • Melayu Ambon • Melayu Bacan • Melayu Banda • Melayu Maluku Utara • Mangole • Manipa • Manombai • Manusela • Mariri • Masela Barat • Masela Tengah • Masela Timur • Masiwang • Modole • Moksela • Naka'ela • Nila • Nuaulu (Naulu Selatan • Naulu Utara) • Nusa Laut • Oirata • Pagu • Palumata • Patani • Paulohi • Perai • Piru • Roma • Sahu • Salas • Saleman • Saparua • Sawai • Seit-Kaitetu • Selaru • Seluwasan • Sepa • Serili • Serua • Sula • Tabaru • Taliabu • Talur • Tarangan Barat • Tarangan Timur • Tela-Masbuar • Teluti • Teor • Ternate • Ternateño1 • Te'un • Tidore • Tobelo • Tugun • Togutil • Tulehu • Ujir • Waioli • Watubela • Wemale (Selatan • Utara) • Yalahatan • Yamdena
Abinomn 3 • Abun 3 • Aghu • Airoran • Ambai • Amungme • Anasi • Ansus • Arandai • Arfak • Arguni • As • Asmat (Asmat Pantai Kasuari • Asmat Tengah • Asmat Utara • Asmat Yaosakor) • Atohwaim • Auye • Awbono • Awera • Awyi • Awyu Asue • Awyu Tengah • Awyu Edera • Awyu Jair • Awyu Utara • Awyu Selatan • Bagusa • Baham • Barapasi • Bauzi • Bayono • Bedoanas • Beneraf • Berik • Betaf • Biak • Biga • Biritai • Bonggo • Burate • Burmeso • Burumakok • Buruwai • Busami • Citak • Citak Tamnim • Dabe • Damal • Dani (Dani Lembah Bawah • Dani Lembah Tengah • Dani Lembah Atas • Dani Barat) • Dao • Dem • Demisa • Dera • Diebroud • Dineor • Diuwe • Doutai • Duriankere • Dusner • Duvle • Edopi • Eipomek • Ekari • Elseng 3 • Emem • Empur • Eritai • Erokwanas • Fayu • Fedan • Foau • Gresi • Hatam 3 • Hupla • Iau • Iha • Iha Pijin 4 • Irarutu • Iresim • Isirawa • Itik • Iwur • Jofotek-Bromnya • Kaburi • Kais • Kaiy • Kalabra • Kamberau • Kamoro • Kanum Bädi • Kanum Ngkâlmpw • Kanum Smärky • Kanum Sota • Kapauri • Kaptiau • Karas • Karon Dori • Kaure • Kauwera • Kawe • Kayagar • Kayupulau • Kehu 5 • Keijar • Kemberano • Kembra 5 • Kemtuik • Ketengban • Ketum • Kimaghima • Kimki • Kimyal • Kirikiri • Kofei • Kokoda • Kombai • Komyandaret • Konda • Koneraw • Kopkaka • Korowai • Korupun-Sela • Kosare • Kowiai • Kuri • Kurudu • Kwer • Kwerba • Kwerba Mamberamo • Kwerisa • Kwesten • Kwinsu • Legenyem • Lepki 5 • Liki • Maden • Mai Brat • Mairasi • Maklew • Melayu Papua • Mander • Mandobo Atas • Mandobo Bawah • Manem • Manikion • Mapia • Marau • Marind • Marind Bian • Masimasi • Massep 3 • Matbat • Mawes • Ma'ya • Mekwei • Meoswar • Mer • Meyah • Mlap • Mo • Moi • Molof 5 • Mombum • Momina • Momuna • Moni • Mor • Mor • Morai • Morori • Moskona • Mpur 3 • Munggui • Murkim 5 • Muyu Utara • Muyu Selatan • Nafri • Nakai • Nacla • Namla 5 • Narau • Ndom • Nduga • Ngalum • Nggem • Nimboran • Ninggerum • Nipsan • Nisa • Obokuitai • Onin • Onin Pijin 4 • Ormu • Orya • Papasena • Papuma • Pom • Puragi • Rasawa • Riantana • Roon • Samarokena • Saponi • Sauri • Sause • Saweru • Sawi • Seget • Sekar • Semimi • Sempan • Sentani • Serui-Laut • Sikaritai • Silimo • Skou • Sobei • Sowanda • Sowari • Suabo • Sunum • Tabla • Taikat • Tamagario • Tanahmerah • Tandia • Tangko • Tarpia • Tause • Tebi • Tefaro • Tehit • Tobati • Tofanma 5 • Towei • Trimuris • Tsaukambo • Tunggare • Una • Uruangnirin • Usku 5 • Viid • Vitou • Wabo • Waigeo • Walak • Wambon • Wandamen • Wanggom • Wano • Warembori • Wares • Waris • Waritai • Warkay-Bipim • Waropen • Wauyai • Woi • Wolai • Woria • Yahadian • Yale Kosarek • Yali Angguruk • Yali Ninia • Yali Lembah • Yaqay • Yarsun • Yaur • Yawa • Yei • Yelmek • Yeretuar • Yetfa • Yoke • Zorop


text:
Layang gantuang
Layang gantuang atau gantolle adolah salah satu ulahrago rekreasi angin. Layang gantuang bahubuangan dakek jo gliding, tapi manggunoan pesawat nan labiah sederhana nan kadang-kadang cumo ado sayap kain nan barangka basi, jo pilot nan barado di sabuah hammess nan manggantuang di karangko sayap dan mangontrol dangan caro manggarakkan badan tahadok rangko nan babantuak sagitigo nan manempel di karangko utamo.
Eksperimen awal panarbangan gliding dilakukan pado akhia abad ka-19 dek Otto Lilienthal. Pesawatnyo kini dikenal jo namo "hang gliding".


text:
Gunuang Talang, Solok
Gunuang Talang adalah sebuah kecamatan di Kabupaten Solok, Sumatera Barat. Pusat pemerintahan kecamatan ini berada di nagari Talang. Kecamatan ini terletak di lereng Gunung Talang sehingga pada umumnya berhawa sejuk. Mata pencaharian penduduk pada umumnya adalah bertani, dan sebagian kecil sebagai pedagang (wiraswasta) serta pegawai pemerintah.
Sebagian besar nagari di kecamatan ini, yaitu Cupak, Talang, Koto Gadang Guguak, Sukarami, Kayu Aro dilintasi oleh jalan raya Padang - Solok yang cukup padat, yang juga dilalui oleh kendaraan dari Jambi, Sumatera Selatan, Lampung dan pulau Jawa yang menuju kota Padang dan wilayah lainnya di Sumatera Barat.
Dua nagari lainnya, yaitu Batang Baruih, dan Aie Batumbuak dilintasi jalan raya Padang - Muara Labuh, Solok Selatan. Sedangkan 3 nagari lainnya, yaitu Sungai Janiah, Koto Gaek Guguak dan Jawi-jawi terletak agak ke dalam.
Dua nagari di kecamatan ini juga menjadi ibu kota dari kabupaten Solok, yaitu Kayu Aro dan Sukarami yang kemudian dipendekkan dengan nama Arosuka.
Nagari/desa[sunting | sunting sumber]
Kecamatan Gunuang Talang terdiri dari 10 nagari, yaitu Talang, Sungai Janiah, Koto Gadang Guguak, Koto Gaek Guguak, Jawi-jawi, Cupak, Sukarami, Kayu Aro, Batang Baruih, dan Aie Batumbuak.